2016-07-22 // Komikiak // Iruzkinik ez\nAbuztuaren 20ra bitartean Tirabirak erakusketa izango duzue ikusgai Donostiako Okendo kultur etxean. Merezi du bisita egitea edota, bertaratzerik ez baduzue, proiektuaren webgunean sartu eta artxiboa kontsultatzea. Altxor ederrak topatuko dituzue.\n1977tik 2016ra bitartean euskal gatazkaz egunkarietan plazaratu diren binetak topatuko dituzue, 150 gertakariri buruzko 450 bineta orotara. Besteak beste, Deia, Egin, El Diario Vasco, El Correo, ABC, El País, Diario de Navarra, Enbata, Euskaldunon Egunkaria, Le Journal du Pays Basque, Gara eta Berria egunkarietan argitaratutako binetak daude. Eta egileen artean, Zaldieroa, Máximo, Zulet, Peridis, Tasio, Forges, Máximo, Oroz, Olariaga, Ripa, Mattin, Idígoras & Pachi, Mingote, Michel Iturria, Adur, Axpi, Gallego & Rey, López & Pérez, El Perich eta abar. Haien binetekin batera, komiki politikoaz eta umore grafikoaz marrazkilari batzuei egindako elkarrizketak ikusgai daude pantaila batzuetan.\nIrailaren 3an Iruñera eramango dute erakusketa, urriaren 2ra arte izango da Civivox Condestable aretoan.\nKomunikabideak, gatazka eta bizikidetza\nDonostiako erakusketaren harira hainbat ekimen egin da, EHUko Udako Ikastaroen baitan antolatutako jardunaldiak tartean. Ekainaren 30ean, esaterako, hitzaldia eskaini zuten Ainara Azpiazu “Axpi”, Javier Etayo “Tasio”, Dani Fano, Jesus Zulet eta Patxi Huarte “Zaldieroa” ilustratzaileek, eta bakoitzak bineta bat marraztu zuen bertan. Dani Blancoren argazkietan dituzue bostak:\nAinara Azpiazu “Axpi”\nPatxi Huarte “Zaldieroa”.\n2016-07-18 // AEB, Gizartea, Kirola // Iruzkinik ez\nCrossFit Games txapelketako irabazleek Glock enpresa babeslearen suzko pistola bat jasoko dute opari, antolatzaileek Facebook bidez jakinarazi dutenez.\nIragarpenak zalaparta eragin du AEBetan, ez soilik herritarren artean, baita parte-hartzaileen eta Reebok bezalako gainerako babesleen artean ere. “Nahiz eta CrossFit-aren oinarriak jarduera militarrari eta lehen laguntzari loturik dauden, ez gatoz pistolak oparitzearekin bat, bereziki kontuan hartuta azkenaldian AEBetan gertatutakoak”, diote Reebook-etik.\nSuzko armen erabilerari buruzko eztabaida bizi-bizi dago herrialde horretan: poliziek herritar beltzen aurka erabilitako indarkeria, duela astebete frankotiratzaileek Dallasen hildako bost poliziak edota ekainaren 12an Orlandoko diskoteka batean 50 lagun hil zituen erasotzailearen kasua, adibide bakanak besterik ez dira. Hain justu, Orlandoko erasotzaileak Glock pistolarekin egin zuen tiro, eta horrek are oihartzun handiagoa eman dio Crossfit Games torneoko ugazaben hautuari.\nCrossFit entrenamendu teknika ardatz duen txapelketa asteartean hasi da Kalifornian. Gizonezko eta emakumezko atletarik onenek 275.000 dolar jasoko dituzte, eta talde irabazleetako kideek 70.000 dolar buruko. Gehi pistola bat.\nDaniel Bartels kirolari australiarrak kanpaina abiatu du Change.org webgunean, sari bezala pistola eman ez dezaten; 20.000 sinadura baino gehiago lortu ditu jada.\n“Desesperatzeko modukoa da”, azaldu du jokoetan hainbatetan parte hartu duen Peter Jacksonek. “Doluan gaude Orlandoko anai-arrebengatik, Dallaseko poliziengatik […] Ez baduzu konponbidearen parte izan nahi, ondo, baina ez zaitez arazoaren parte izan. Armak ez lirateke sari bat izan behar, azken baliabidea baizik”.\nSeattle hiriko Rocket CrossFit gimnasioen jabe Allysa Royse harago doa: “Marketin hutsa da, ez du fitness jarduerarekin zerikusirik”, adierazi du ThinkProgress webgunean. “Izenagatik hala dirudien arren, CrossFit Games hiper-maskulinizatu eta korporatiboa ez da azken urteotan AEBetan arrakasta handia lortu duen CrossFit jarrera eta entrenamendu metodologiaren sinonimo”. Kexu da horrelako ekitaldiek jendea nahasmendura eraman dezaketelako. “Pertsona oro eroso sentituko den espazioak sortu nahi ditugu. Berez, CrossFit-a edonork egin dezake. Rocket-en ikurrak aniztasuna, segurtasuna eta autonomia dira”.\nCrossFit Games txapelketaren zuzendari Dave Castrok ordea argi du: “AEBetan suzko armak dituzten milioika pertsonetako bat naiz […] Pistolak legezkoak dira AEBetako 50 estatuetan. Eskubide osoa dugu sari bezala pistola bat emateko”. Promozio-bideoak Glock pistola aurkezten du arma “seguru” eta “fidagarri” gisa, eta armak, oro har, “gure ondare eta izanaren” parte bezala.\nGaiaz gehiago Think Progress webgunean:\n‘Enough Is Enough’: NBA Stars Take Major Stand Against Gun Violence. NBA saskibaloi ligako izarrak, arraza arteko harremanez eta suzko armen erabileraz.\nPolice Officers Working WNBA Game Walk Out After Players Wear ‘Black Lives Matter’ T-Shirts. WNBA saskibaloi ligako partida batean, segurtasunaz arduratzen ziren lau poliziak pabiloitik alde egin zuten, jokalariek erakutsi ostean “Aldaketa gurekin hasten da. Justizia eta erantzukizuna. Beltzen bizitzak axola du” zioten kamisetak.\n2016-07-15 // Feminismoa, Futbola, Generoa // Iruzkinik ez\nHegoak LGTB elkarteak antolatuta, Hegosport zazpiko futboleko IX. txapelketa egingo da larunbatean Bilboko San Inazio kiroldegian. Euskal Herriko, Kataluniako edota Madrileko 100 jokalarik baino gehiagok parte hartuko du torneoan, Gehitu elkarteko emakumeek tartean. Taldeko kide Claudia Chamorrok eman dizkigu txapelketari eta oro har LGTB kolektiboak kirolean bizi duen errealitateari buruzko azalpen eta iritzia.\nAurreko ediziooetan 10-12 taldek parte hartu dute txapelketan.\nEsan digu Hegosport torneoak bi osagai uztartzen dituela: aldarrikapena eta lehia: “Bietatik dauka. Aldarrikapena batetik, LGTB kolektiboaren errealitatea azaleratu eta kirolaren esparruan homofobia borrokatzea. Eta konpetitiboa bestetik. Urtean zehar hainbat partida jokatutakoak gara Hegosport txapelketan izango garenok. Ongi pasa eta normaltasun espazioak sortzea positiboa da, baina dugun onena ematera goaz Bilbora”. Azaldu digu emakumezko eta gizonezkoen taldeek hartuko dutela parte. Taldeak ez dira mistoak, baina denak denen aurka aritzen dira; esan daiteke beraz txapelketa mistoa dela zentzu horretan. Dioenez sasoi puntu onean helduko da Gehitu, denbora daramatelako entrenatzen, astero izan baitute partida. ” Talde oso onak datoz, ordea…”\nErrealitatea bistaratzea, funtsezkoa\nHorrelako egitasmoen zioez galdetuta, “naturaltasuna”, “normaltasuna”, “gizarteratzea” eta “ikusgaitasuna” aipatu dizkigu behin eta berriro Chamorrok: “Garrantzitsua da gure errealitatea bistaratzea. Ortzadar Liga ekimenak adibidez oihartzun zabala izan du, Eibar eta Reala bezalako klubek kanpainarekin bat egin dutelako”.\nAzken hilabeteotan hainbat jokalari eta arbitrok salatu dituzte eraso homofoboak. Gehituko jokalariaren hitzetan beti izan dira halakoak, futbolean bezala gainerako kiroletan ere bai, nahiz eta normalizazioaren alde eman diren urratsek-eta ahalbidetu duten arazoa gehiago gizarteratu eta hedabideen arreta lortzea. “Garrantzitsua da eraso homofoboez informazioa plazaratzea, garaitu behar den errealitatea erakutsi eta kontzientziak astintzeko balio duelako. Geroz eta jende gehiago ari da agertzen horrelako erasoen aurka”.\n“Belaunaldi berriek jasoko duten heziketak balintzatuko du etorkizuna”\nDena den, komunikabideen jardunari dagokioneez, Chamorrok uste du lan handia dagoela oraindik egiteke. “Hedabideak merkatu kuota batzuetan oinarritzen dira, eta jendearen interesekoak diren albisteak plazaratu behar dituzte. Aurrerapausoak eman dira, baina luzera begirako estrategiak behar dira, egunetik egunera garatuko direnak, tarteka pintzelkadak ematera mugatu beharrean. Horretan guztian paper garrantzitsuagoa dute hedabide publikoek. Denek egin behar dute ahalegin berezia, gai soziala delako, baina moralki komunikabide publikoak beharturik daude norabide aldaketa gidatzea, eta oro har ez dute hala egiten”.\nEta instituzio publikoek? “Euskal Herrian bide zuzenetik goaz”, dio Chamorrok. “Kontzientziazio-lan handia egiten ari dira; homofobia salatu, Gehitu bezalako elkarteak babestu eta arazoa bistaratzen saiatzen dira. Beste leku batzuetan ez da hala gertatzen”. Azaldu digu inportantea dela nor bere esparruan (administrazioan, hedabideetan…) erreferenteak diren pertsonen lana azaleratzea, jende gehiago eramango luketelako atzetik.\nHezkuntza eta justizia\nNormaltasunerantz aurrera egiteko zutabeetako bat hezkuntza dela esan digu Chamorrok: “Belaunaldi berriek jasoko duten heziketak –eskolakoak zein etxekoak– balintzatuko du etorkizuna”. Zentzu horretan, kezka azaldu digu gazteen artean homofobia kasu asko ematen direlako. “Aurrerantz goazela dirudi, baina gauza batzuek pentsarazten naute atzerantz gaozela. Ezin dugu lo hartu”.\nBeste oinarrietako bat justizia da. “Justiziak bermatu behar du aldarrikatzen ari garen askatasun hori. Ez badu halakorik egiten, bortxaketen aurrean-eta inpunitate egoera sortzen bada… Dugun legediarekin bat joan behar du justiziak. EAEko legediak gauza positibo asko du, urrats sendoak eman dira, baina mantsoegi goaz nire ustez. Azkar joanez gero arriskua dago gauzak ongi ez egiteko, baina halere…”.\nNatural agertzea erabakitzen duten ausartak\nSan Ferminetan izan diren sexu erasoak hizpide, LGTB kolektiboko kide bezala festak nola bizi dituen galdetu diogu Claudia Chamorrori: “Adimen emozional bat sortzen da. Nik sekula ez dut jazarpenik pairatu, baina nire lagun batzuek bai. Gaizki dago nik halakorik esatea, baina azkenean ikasi egiten duzu modu natural batean non joka dezakezun eta non ez. Izaera kontua da. Batzuetan ingurura begiratu eta ohartzen zara zu zeu izaterik ez daukazula, agerian jarriko zinatekeelako. Badira pertsona ausart batzuk natural agertzea erabakitzen dutenak, baina… Ni ez naiz babesgabe sekula sentitu. Gerta liteke bikotekidearekin nagoela ingurunea aproposa ez dela sentitu eta modu naturalean ez jokatzea, baina hortik aurrera… Jende oso ausarta dago, esaten duena ‘errealitatea bistaratu nahi dut, hauexek direlako nire sentimenduak’; ni kontu gehiagorekin mugitzen naiz. Edozein esparrutan modu naturalean agertzen diren horiek ispilu dira ainerakoentzat”.\n2016-07-14 // Kirola // Iruzkinik ez\nLeo Messi futbolari argentinarrari 21 hilabeteko espetxe zigorra ezarri dio Bartzelonako Auzitegiak, iruzur fiskala leporatuta. 2007 eta 2009 urteen artean 4,1 milioi euroko iruzurra egin izana egotzi diote Bartzelonako jokalariari.\nBartzelona klubak #TotsSomLeoMessi (Guztiok gara Leo Messi) kanpaina abiatu du Twitter bidez, gura duen orok futbolariari babesa erakutsi diezaion. “Leo, zure kontra egiten duenak, Barçari eta haren historiari ere egiten die eraso. Bukaera arte defendatuko zaitugu. Elkarrekin beti!”, txiokatu du klubeko presidente Josep Maria Bertomeuk.\nKanpainak polemika handia eragin du, eta bada #NoTotsSomLeoMessi traolarekin kontra-erasotu duenik ere. Halaber, Espainiako Ogasun Ministerioa ere oso kritiko agertu da, Bartzelonaren ekimenak Messiren jokabidea justifikatu besterik egiten ez duelakoan.\nÉs el moment de fer costat a Leo Messi. Suma’t a la campanya #TotsSomLeoMessi  https://t.co/6f1j4B0UnQ pic.twitter.com/C8mleqpKDx\n— FC Barcelona (@FCBarcelona_cat) 2016(e)ko uztailak 9\nTamalez, honakoa ez da zaleek haien idolo eta talde kuttunen hanka-sartze, gehiegikeria, delitu edo nola izendatu ziur ez dakizkidan gertaerak babesten dituzten lehenbiziko aldia. Eta ez da azkena izango, ziur. Alderaketak arriskutsuak gerta daitezke, baina aipatu daitezke ere bai –gertaera bakoitzaren izaera arras desberdina izanik ere– tratu txarrengatik auzipetua dagoen Ruben Castro futbolariari Betiseko zale batzuek eskainitako animo-kanta; sexu-erasoengatik zigortua (eta indultatua) izan den Paul Abasolo jokalariaren fitxaketa zuritzeko Portugaleteko presidenteak baliatutako aitzakia (azpian dituzue haren adierazpenek sortutako erreakzio batzuk); edota Realak paradisu fiskalen bidez egin zituen ordainketak justifikatzeko hainbatek baliatu duten “denek gauza iguala egiten zuten-eta!” argudioa.\nBortxatzailearen fitxaketaren justifikazioan zer pintatzen du ETAk? Lotsa, auzolotsa, nazka, nazka handia… pic.twitter.com/dDgZ4qfI0r\n— Onintza Enbeita (@onintzaenbeita) July 13, 2016\nBortxatzaile indultatuaren fitxaketa zuritzeko aitzakia zein izango eta… bingo! https://t.co/q2uaCEREuk\n— Xabier Mendiguren (@xme64) July 13, 2016\nKirolean bezala beste esparruetan ere, GURE jendeak egiten duen edozer gauza babestera jotzen dugu sarri (nik ere bai, aitortzen dut), pasioaren beroak bultzatuta-edo, haiek bizi/sufritutakoa gure eginez. Enpatia hori beste hainbatekin azalduko bagenu…\n2016-07-12 // AEB, Futbola, Generoa // Iruzkinik ez\n2015ean, Munduko futbol txapelketa irabazi zuen AEBetako emakumezkoen selekzioak. Jokalari bakoitzak 2 milioi dolarreko gainsaria jaso zuen. 2014an, Munduko futbol txapelketako lehen fasea ere ez zuen gainditu AEBetako gizonezkoen selekzioak. Jokalari bakoitzak 8 milioi dolarreko gainsaria jaso zuen. Hamar partidatik zortzi belar artifizialeko zelaietan jokatu zituzten neskek. Badira hiru urte mutilek belar artifizialeko zelaietan jokatzen ez dutela.\nMutilek jasotzen duten tratu bera eskatzen dute AEBetako selekzioko neskek.\nThink Progress webgunean plazaratu ditu datuok Lindsay Gibbs kazetariak, AEBetako selekzioko neskek iaz abiatu eta blog honetan inoiz hizpide izan dugun #EqualPlayEqualPay kanpainari buruzko erreportajean. Gizonezkoen baldintza berean bidaiatzea eskatzen dute, baldintza berean jokatzea eta soldata bera irabaztea. AEBetako futbolaren goi-organoek haien aldarrikapenei entzungor egin dietenez, kanpainari bultzada berria ematea erabaki dute, Twitterreko traola hori oinarri hartuta, baliatuz Hegoafrikaren aurkako partida jokatu dutela asteburuan.\n“Ez gatoz dirua lapurtzera”, idatzi du Carli Lloyd futbolariak New York Times egunkarian. “Pertsonak merezi bezala tratatu behar dira, generoari begiratu gabe”.\nFutbol zelai nanoa\nGizonezko eta emakumezko futbolarien arteko desberdintasunak agerian uzten dituzten datu gehiago bildu ditu Gibbsek artikuluan, baita adibide kurioso zenbait ere, esaterako: AEBetako Liga profesionalean ari diren Western New York Flash eta Seattle Reign taldeek zelai txikiago batean jokatu behar izan dute asteburuan, beisbol zelai baten atzealdean pintatutako laukizuzenean, Flash-en estadioan kontzertua zegoela-eta. Selekzioko jokalari Ali Kriegerren txioan ikus daitekeenez, normalak baino nabarmen estuagoa zen futbol zelai hori. Zaleek, gainera, joko-eremutik urrun eseri behar izan zuten. Kontuak haserrea eragin du, noski.\n— Ali Krieger (@alikrieger) 10 de julio de 2016\nFutbol partida pantailaren alde batean, poliziarekin liskarrak bestean\n2016-07-11 // Frantzia, Futbola // Iruzkinik ez\nIrudi deigarriak utzi dituzte igandean Parisen izandako liskarrek. Portugal eta Frantziako futbol selekzioak Europako txapelketaren finala jokatzen ari ziren bitartean, jada lepo zegoen Eiffel dorrearen alboko fan zone delakora sartzen ahalegindu ziren dozenaka zale. Poliziak bidea itxi zien, lagun gehiagorentzako lekurik ez zegoela-eta; orduan hasi ziren liskarrak.\nGure arreta gehien deitu duen argazkia @ideiazabaldu erabiltzaileak txiokatu duena da. Zale mordoa pantaila erraldoiari so, eta atzealdean polizien eta manifestarien arteko enfrentamenduak.\nLa foto esta lo único que demuestra es que el futbol agilipolla a la gente. 😉 pic.twitter.com/eaHfv3l3hD\n— Malcolm iXa (@ideiazabaldu) 10 de julio de 2016\nLiskarren irudi gehiago:\nDeportivo taldearen armarrian\n“A Coruña” agertzeko kanpaina\n2016-07-11 // Futbola, Galizia // Iruzkinik ez\nDeportivo futbol klubeko Peñen Federazioak eta Riazor Blues eta Old Faces taldeetako zaleek kanpaina jarri dute abian, klubaren izenean eta haren armarrian ez dadin gehiago “La Coruña” agertu, “A Coruña” toponimo ofiziala baizik.\nDeportivo futbol taldea “A Coruña” hirikoa izatea nahi dute kanpainaren sustatzaileek.\nHelburua da ahalik eta sinadura gehien biltzea, proposamena akziodunen batzarrean aurkeztu ahal izateko. Akziodunek haha erabakiz gero izena aldatuko litzateke. Beto aukerarik ez legokeela adierazi du Peñen Federazioko ordezkari Tania Gómezek.\n1998az geroztik hiriaren izen ofizial bakarra galegozkoa da.\nIturria: Sermos Galiza\nIslandiako futbolaren arrakasta: inbertsioak eta formazioa gako\n2016-07-04 // Futbola, Islandia // Iruzkinik ez\nIslandiako selekzioak eman du Eurokopako ezusterik handiena, Ingalaterra kanporatu eta final-laurdenetarako sailkatuta.\n321.000 biztanle ditu Islandiak, 20.000 futbolari federatu, eta talde profesional bakarra ere ez. Eurokopatik kanporatu duen Frantziak 66 milioi biztanle ditu, 2 milioi futbolari federatu baino gehiago eta 40 klub profesional.\nFinal laurdenetan egin dute topo bi selekzioek, Ingalaterra garaitu ostean islandiarrek. Inor gutxik espero zuen balentria azaltzeko, hainbat faktore aipatu dituzte adituek, abiapuntu bezala hartuta 2011n 21 urtez azpiko Europako txapelketa jokatu zuten futbolarien lorpena, talde hura osatzen zuten gazteak –1988 eta 1991 artean jaiotakoak– baitira egunotan Frantzian lehiatu direnak.\nArrakastaren gakoetako bat azken 10-15 urteetan azpiegitura publikoetan egindako inbertsioak dira, belar artifizialeko futbol zelai estaliak eraiki izana bereziki, tenperatura baxuak eta iluntasuna entrenatu eta jokatzeko oztopo baitziren. Hortik “indoor kids belaunaldia” terminoa.\nBeste faktore bat piramide itxura duen egituraketa da. Haren oinarrian 90 “grassroot” daude, boluntarioek osatutako kultur elkarteak, futbola ulertzen dutenak hazi, hezi eta formaziorako tresna bezala. Formazio-lan horren erakusgarri: 639 islandiarrek dute “UEFA B” entrenatzaile lizentzia. Beste datu bat: Ikastetxe bakoitzaren alboan belar artifizialeko zelai bat dago, Jonathan Liew kazetariak The Telegraph egunkarian plazaratutako erreportajean dioenez. Gazteak futbolean aritzeko aukera izugarri handitu du horrek.\nIslandian, bestalde, futbolean aritzen den seme-alaba bakoitzeko 300-500 euroko gastua egiten du haren familiak urtean. Kopuru horretatik, 200 euro gazteak kirola egitera bideratutako laguntza ofizialetatik datoz.\nBatuketari talde izaera, indar fisikoa edota kemena gehitzen badizkiogu, “mirariaren” formula lortuko dugu. Ikusteke dago aurrera begira zer emango duen, baina gaur gaurkoz ez dago gehiago eskatzerik. Ez dirudi, gainera, gizonezko futbolari dagokion zerbait dela. Nesken selekzioak ere bere lorpenik handiena oraintsu lortu du, 2013ko Eurokopan, final-laurdenetara heltzearekin. Halaber, gizonezkoen saskibaloi selekzioak iaz lortu zuen aurrenekoz Europako txapelketarako sailkatzea.\nBiztanle kopuruari dagokionez, azken aurreko postuan ageri den Ipar Irlandak 2 milioi ditu. Islandiaz gain, 400.000 biztanleren bueltan dagoen herrialde bakarrak lortu du Eurokopa bateko final-laurdenetara heltzea: Luxenburgok 1964an.\nEgia da, Islandian ardi gehiago dago pertsonak baino, bikoitza gutxi gorabehera.\nEurokopa honetako partidetan, islandiarren %10 estadioan zegoen bere selekzioa bertatik bertara animatzen.\nHannes Halldorsson atezaina zinema zuzendaria izan zen. Eta Heimir Hallgrimsson prestatzailea, dentista.\n‘Marca’ egunkariak egindako grafikoa\nOsasuna auzia: 14 eta 12 urteko zigor eskaera Osasunako presidente eta kargudun ohientzat\n2016-07-04 // Osasuna // Iruzkinik ez\nFiskaltzak 14 urteko kartzela-zigorra eskatu du Angel Vizcay Osasunako kudeatzaile ohiarentzat, eta 12na urtekoa Miguel Archanco presidente ohiarentzat eta Txuma Peralta zuzendaritzako kide ohiarentzat, klubeko diru-kontuetan aurkitutako irregulartasunak eta 2013-14 denboraldiko hainbat partidetako emaitza adostu izana ikergai dituen “Osasuna auziarekin” lotuta.\nInformazio gehiago: Argia.eus\nIruñeko 2. Instrukzio Auzitegiko epailearen arabera, Osasunaren kontuetatik 2,2 milioi euro atera zituzten azalpenik gabe 2012 eta 2014 bitartean, orduan presidente Miguel Artxanko zela. Ikertuetako hamaikaren kasuan, tartean Petar Vasiljevic egungo entrenatzailea eta Patxi Puñal jokalari ohia, epaileak artxibatu egin du horien aurkako auzia. Instrukzio fasea amaituta, epaileak uste du zantzuak daudela hemezortzi lagun epaitzeko.\nEuropako Batzordeak (EB) 5 milioi euroko zigorra eskatu du Osasuna eta Athletic taldeentzat, pribilegio fiskalak jasotzeagatik. Irabazi asmorik gabeko erakunde gisa tratatu zituen Estatuak, Espainian talde profesionalak elkarte anonimotzat hartzen direnean fiskalitate-mailan. Gainera, bi taldeek, baita Madrilek eta Bartzelonak ere, zerga-tipo baxuagoa (%25ekoa, gainerako klubena %30ekoa denean) izan zuten 20 urte baino gehiagoan, “justifikazio objektiborik gabe”, EBren arabera.\nInformazio gehiago: Noticias de Navarra\nPatxi Izcok, 2002-2012 artean Osasunako presidente izan zenak, Fermin Otamendi epailearen aurrean deklaratu du astelehenean, 2003-2007 artean klubetik ateraz ziren 3 milioi euro zertarako erabili ziren argitu aldera. Esan du karguan zen bitartean ez zuela klubaren fondoetatik dirurik hartu. Aldiz, onartu du jokalariei beltzean ordaindu ziela zergak ekiditeko.\nIzcok onartu du jokalariei beltzean ordaindu ziela zergak ekiditeko (Diario de Noticias)\nPatxi Izco: “Kontzientzia oso lasai daukat” (El País)\nOsasunak 15,9 milioi eurotara iristen diren ordainketa irregularrak salatu ditu auditoretzan (Taxoareko Hitza)\nKluba bera ere inputatzeko eskatu du LFP Espainiako Futbol Liga Profesionalak (Berria)\n‘Osasuna auziko’ sumarioaren atal bat argitaratu dute. Hainbat gauza argitzen hasita daude, besteak beste:\n– Osasunak aurreko denboraldian 900.000 euro hiru partida erosteko erabili izanaren zantzuak daude.\n– Zantzuak daude, era berean, ustez Portugalgo Flefield higiezinen enpresarentzat joan ziren 1.440.000 euroak beste zerbaitetarako erabili zirela.\n– 21 lagun daude inputatuta. Besteren artean, Patxi Izco eta Miguel Archanco presidente ohiak, Angel Vizcay kudeatzaile ohia eta Patxi Puñal eta Damia Abella jokalari ohiak ikertzen ari da epailea.\nKontu ilunak, agerian (Aitor Manterola, Berria)\n[EDITORIALA] Osasuna, kalte konponezina (Diario de Noticias)\nIzcoren gastu ez justifikatuak. Bidaia, otordu, erosketa eta bestelakoen zerrenda. (Diario de Noticias)\nKutz proiektuko kideek 1.500 sinadura aurkeztu dituzte. Auzipetuei bazkide txartela kentzeko eskatu dute (Javier Saldise, Diario de Noticias)\n10,2 milioi euroko fidantza zazpi auzipeturentzat (Gabriel González, Diario de Navarra)\n[ANALISIA] Osasuna auziko 19 auzipetuak (José Miguel Sánchez, Diario de Navarra)\nKontuzek salaketa penala aurkeztuko du Sanz, Miranda, Vizcay eta Izcoren aurka (Jon Torner, ARGIA)\n[ANALISIA] Shakespearek baleki (Xabier Letona, ARGIA)\n[ANALISIA] Diruaren arrastoan (Jesús Morales eta Patxi Cascante, Diario de Noticias)\n[ANALISIA] Osasuna-UPN elkar-hartzea: Horrela sortu zen Osasunaren zorra (Ramon Sola, Naiz.info)\nPatxi Puñal: “Vizcay gezur mordoa esaten ari da” (E. Conde, P. Cascante eta U. Beroiz; Noticias de Gipuzkoa)\nBertan behera utzi dute Osasunako bazkide konpromisarioen bilera (Ainhoa Oiartzabal eta Joxerra Senar, Berria)\nEpaileak inputatu gisa deklaratzera deitu ditu hainbat jokalari (Diario de Noticias)\nPurroyren senide baten 600.000 euroko mailegua ere bai ikertzen ari dira (Diario de Noticias)\n“Yolanda Barcina isilik da orain, baina Izcok zuzendaritza utziko zuela iragarri zuenean, ondo goraipatu zuen bere lana…” (Xabier Letona, ARGIA.eus)\nOgasuneko inspektore batek bazekien partiden emaitzak adostuak izan zirela. (Diario de Noticias)\nEpaileak espetxeratu egin ditu Peralta eta Archanco (Arantxa Elizegi, Berria)\n[ANALISIA] Bizkaik futbola astindu du (Joxerra Senar, Berria)\nEta Osasuna Frantziako Ligara joaten baldin bada? (Patxi Aranguren, Diario de Noticias)\nPatxi Izco Osasunako presidente ohia atxilotu dute (ARGIA)\nOsasunako Archancok eta Vizcayk komisaldegian pasako dute gaua (Xabier Letona, ARGIA.eus)\n[ANALISIA] Zalantza eta zor artean (Javier Saldise, Diario de Noticias)\n[ANALISIA] UPNko hautagai Javier Esparza eta Osasunaren irregulartasunak (Aritz Intxusta, Naiz.info)\nMartxoaren 12an ezohiko batzarra egingo du Osasunak (Naiz.info)\nOsasunak bere haserrea agertu dio Angel Vizcay-ri (Osasuna)\n[ANALISIA] Osasunak 32 milioi eurotan handitu zuen zorra CANekin 2009ko irailetik abendura (Joxerra Senar, Berria)\nLangileek poliziaren aurrean deklaratu dute (Enrique Conde, Diario de Noticias)\nOsasunaren bulegoak miatu ditu poliziak (Noticias de Gipuzkoa)\nPoliziak uste du zenbait dokumentu suntsituak izan direla (Enrique Conde, Diario de Noticias)\n[ANALISIA] CAN eta Osasuna: Hondoratze beraren bi aurpegiak (Aritz Intxusta eta Ramon Sola, Naiz.info)\n375.000 euro joan ziren Osasunatik Flefield-era, Espanyolen aurka jokatu bezperan (Enrique Conde, Noticias de Navarra)\nAstebetean gertatutakoaren kronologia (Rafa Aguilera, @cafekutz)\nOsasunaren erreskateak eragin zuen zalaparta eta gero, Angel Vizcay kudeatzaile ohiak (erdian) partidak erosi zituztela salatu du orain. Miguel Archanko presidente ohia (ezkerrean) begi-puntuan du Ustelkeriaren aurkako fiskaltzak. Urak nahasi dira Sadar aldean (Argazkia: Diario de Noticias)\nOsasuna futbol taldeak hainbat partida erosi zituen –2,4 milioi euroren truke– pasa den denboraldian, Angel Vizcay kudeatzaile ohiak SER irratian salatu duenez. Aitortu du, besteak beste, iazko maiatzean Betis taldeko bi jokalarirekin –Amaya eta Figuerasekin– bildu zela Madrilgo jatetxe batean, eta 250.000 euro eskaini zizkiela Valladolid taldeari irabazteagatik, eta beste diru kopuru bat hurrengo partidan Osasunaren aurka nahita galtzeagatik.\nMaiatzaren 11ko jardunaldian Betisek 4 eta 3 irabazi zion Valladolidi. Osasunak, bestalde, bana berdindu zuen Espanyolen zelaian. Partida hori ere susmopean dago. Kataluniarrek mailari eustea lortu zuten, eta nafarrek esperantzari eustea. Ez zien balio izan. Osasuna bigarren mailara jaitsi zen. Baita Betis eta Valladolid ere. Osasunaren denboraldi amaierako beste norgehiagoka batzuk ere ari dira ikertzen Espainiako Liga (LFP) eta Ustelkeriaren aurkako fiskaltza, baita beste zenbait taldek azken hiruzpalau urteetan jokatutako partida gehiago ere, Marca egunkariak plazaratu duenez.\nArtikuluan irakurri daitekeenez, fiskaltza Osasunako presidente ohi Miguel Archanco [2012tik 2014ra izan zen karguan] ikertzen ari da, ustez partidak erosten saiatzeagatik eta 2,7 milioi euro zertan gastatu zituen ezin argitzeagatik.\nOsasunako gaur egungo presidente Luis Sabalzak onartu du “diru irteera arraroak” eman zirela, baina gaineratu du horrek ez duela esan nahi “irregulartasunak” gertatu zirenik. “Auditoriaren txostenaren emaitzaren zain gaude, erabakiak orduan hartzeko”.\nDena den, AS egunkariak adibidez jada plazaratu du informazio horren parte bat. Dioenez, 2.416.611 euroko diru-irteera du argitu gabe Osasunak. Honela banatuko litzateke: 900.000 euro higiezinen bi agenteri (Cristina Valencia eta Alberto Nolla), 1.440.000 euro Flefield elkarte portugaldarrari, eta 76.611 euro Lopez abizeneko jokalarien ordezkari bati.\nZuzendaritzako kide ohi Txuma Peraltak adierazi du ezer ere ez zekiela. (Navarra Deportiva)\nKudeaketa Batzordeak eta haren aholkulariek ez zekiten deus (Navarra Deportiva)\nAntonio Amaya, Betiseko jokalaria: “Taldea ez zen saldu. Hori gezurra da. Iker dezatela” (El País)\nEta erreskatearen puntu ilunak, oraindik argitzeke\nArchancok, haren zuzendaritzako kideek, Vizcayk, Izcok [Osasunako presidentea 2002tik 2012ra], kudeaketa batzordeko ordezkariek… guztiek eman behar dituzte azalpenak, ez soilik partiden sal-erosketari dagokionez, baita Osasuna dagoen egoerara eraman duten gainerako kontuei buruz ere, Diario de Noticias-ek bere editorialean nabarmendu duen moduan. Auditoriaren txostena publiko egitea falta delako, baina baita UPNren Gobernuak Osasuna erreskatatzeko akordioaren alde ilun zenbait argitzea ere.\n2016-07-01 // Herrialde Katalanak, Kirola // Iruzkinik ez\n“Vinga, va, som-hi Andreu!” (“Benga Andres, goazen!”) egin zion oihu 11 urteko jokalariari Carles Fontek, Tenis Taula Cassá mahai-tenis klubeko entrenatzaileak, asteburuan Blanesen (Herrialde Katalanak) jokatutako Espainiako txapelketako partida batean. Hitzok entzutean epaileak partida geratu eta entrenatzaileari eskatu zion gaztelaniaz egiteko, berak ez duelako katalana ulertzen. Kontua da entrenatzaileak ezin dezakeela agindu teknikorik eman eta, bereak animo oihuak soilik baziren ere, jarrera aldatzen ez zuela ikusita epaileak kanporatu egin zuen. Alferrikakoak izan ziren beste taldeko kideen azalpenak; haiei ere entzungor egin zien arbitroak.\n“Arazoa da katalanak garela eta ez dutela nahi gure hizkuntzan mintzatzerik. Entrenatzaile txinatar, ingeles edo errusiar bati inork ez dio deus esaten, eta beste herrialdeetako txapelketetan desio duen hizkuntzan hitz egin dezake mundu guztiak”, dio Fontek, Kataluniako Selekzioen Aldeko Plataformak plazaratutako elkarrizketan. Entrenatzaileak dioen moduan, okerrena da 11 urteko jokalariak kontzentrazioa galdu eta “partidatik atera” zela.\n10 / 43« Aurrekoa9101112203040Hurrengoa »


Sopelbus zerbitzua berrezarri dute - Sopela - Hiruka.eus\nSopelbus zerbitzua berrezarri dute\nErredakzioa 2021-03-10 16:41\nSopelbusa martxan dago berriro. © SOPELAKO UDALA\nSopelako auzoak lotzen dituen Sopelbus zerbitzua martxan da berriro. Orain, erabiltzaileek Barik txartela ere erabil dezakete hori ordaintzeko. Udal-iturriek azpimarratu dute bidaiarien segurtasuna bermatzeko COVID-19aren aurkako higiene-neurri guztiak aplikatuko dituztela.\nOrain dela ia urtebete Sopelako Udalak Sopelbusaren zerbitzua aldi baterako etetea erabaki zuen, COVID-19k sortutako osasun-krisia zela eta Estatuak ezarritako alarma-egoeraren ondorioz, erabiltzaileak kutsatzeko arrisku handiko gunea izan zitekeelakoan.\nDenbora honetan, zerbitzua berriro ere martxan jartzeko lanean aritu da Udala, sopeloztarren mugikortasuna erraztu eta bizi-kalitatea hobetzeko xedez. Zentzu horretan, eta kontratu berria esleitu ondoren, aste honetatik aurrera zerbitzua berriro ere egongo da martxan, udalerriko gune desberdinak hondartza eta metro geltokiakaz lotzeko.\nZerbitzuaren berrikuntza nagusietako bat izango da Barik txartelagaz ordaintzeko aukera egongo dela. Erabaki hori apirileko osoko bilkuran onartu zen, Udalaren eta Bizkaiko Garraio Partzuergoaren (CTB) arteko lankidetza-hitzarmenaren bitartez txartel hori ezarri eta aplikatzeko. Txartela Bizkaiko edozein garraio publikotan erabil daiteke, eta egindako bidaia kopuruaren eta hobarien arabera abantailak eskaintzen ditu erabiltzailearen kolektiboaren arabera.\nUdal-iturriek nabarmendu gura izan dute COVID-19ari dagokionez aplikatuko dituzten neurri higieniko-sanitario berriak. Horretarako, zerbitzua emateko ibilgailuak desinfektatuko dira, indarrean dagoen araudiak ezartzen dituen baldintzetan. Halaber, enpresa esleipendunak Garbiketa Plana ezarri beharko du, eta zerbitzua eskaini duten ibilgailu guztiak egunero garbituko dira kanpotik eta barrutik (barrak, eskubandak eta lurzoruaren garbiketa, eserlekuak eta bereziki garbiketa behar duten elementuak).\nGidariek nahitaez erabili beharko dituzte maskarak eta eskularruak, eta autobusaren barruan kartelak jarriko dira erabiltzaileen betebeharrak eta osasun-gomendioak azaltzeko.\nGarraio titulu desberdinen tarifak Sopelako Udalaren Osoko Bilkurak bere ordenantza fiskaletan urtero onetsitakoak eta Bizkaiko Garraio Partzuergoak ezarritakoak izango dira; hitzartutako akordio eta hitzarmenen arabera.\nCTB Barik txartelean:\nOrdutegiak eta bestelako informazioa lotura honetan dago ikusgai.


Gazte agente moreak, 10- 12 eta 12-14 urteko gazteak egindako analizi, hausnarketa eta aldaketa taldea izango da. Talde hau kurtsoan zehar lana egingo du. Prozesua hiru fasetan bananduta egongo da eta Portugaleteko Gazte Agente moreen topaketa batekin bukatuko dute. Proiektua hiru fasetan bananduta egongo da.\nLehenengo fasea: Sortutako talde esparru segurua eraiki, taldearen helburuak eta metodologia ezagutu eta errealitate analisia beraiekin egitea eta honi buruz hausnartzea izango da fase honen helburua.\nHonetarako materiala hau izango da: sentsibilizazio saioa (k) + behaketa fitxa. Saioa, irakaslegoa egingo du guk proposatutako materialarekin ( web gunean dagoen material anitzarekin) eta gero behaketa fitxa azalduko da eta epe batzuk jarriko ditugu bigarren faserako, analisi guztia eginda egoteko.\nEsparru segurua eraikitzeko; gune seguruaren errezeta egingo dute; bakoitzak segurua eta eroso sentitzeko behar duen ezaugarriak ezango ditu eta gero taldean adostatuko dute nolakoa izango da haien gune segurua.\n1. inguratze dieten errealitatearekiko agente kritikoak izan.\n2. Sexismoa eta indarkeri matxista sustatzen duen ezaugarriak behatu, hauei buruz hausnartu.\n3. Hezkidetzan oinarritutako praktika indibidual eta kolektiboak garatu.\n4. Komunitatean, hezkidetza ekintza konkretuak proposatu eta komunitate osoa hauetan parte hartzea.\nBigarren fasea: Lehenengo fasean ateratakoarekin, esku hartzea proposatuko dugu. Taldekide batzuk Hizkuntzan eta irudietan zentratuko dira, beste batzuk, haien arteko erlazioak eta rolak analizatzen eta haiei aurre egiten eta eraldatzen eta beste taldetxo bat espazioaren kudeaketan zentratuko dira. Taldeak aurretik eginda daudenez, hemengo fasean, hiru saio proposatzen dira, talde bakoitzak aurretik behatutakoa aurkezteko eta gero, talde handian, denon artean proposamenak garatzeko.\nHirugarren fasea; esku hartzean ikusitakoa eta honi buruz hausnartu dutena eta aldaketarako egin duten proposamenak erakutsiko dituzte gazteen arteko topaketa batean. Topaketa, zubialden izango da eta bertan, kurtsoan zehar parte hartu duten gazteak parte hartuko dute. Helburua ez da bakarrik egindakoari buruz aurkezpen bat egitea, baizik, hurrengo kurtsoan proiektu honi jarraipena emateko proposamenak garatzea.


29 ekaina, 2018 Elkarrizketa 1110\nUztailaren 8an Busti Zaitez eguna egingo dute, esklerosi anizkoitza dutenen alde. Asier de la Iglesia (Zumarraga, 1983) gaixotasun hori dutenen ordezkaria bilakatu da. Saskibaloian jokatzen jarraitzen du, maiatzean ACB ligako partida bat jokatu zuen GBCrekin, milaka eskumuturreko saldu ditu ikerketaren alde eta Zumarragako jaietako pregoia irakurriko du.\nNoiz esan zizuten esklerosi anizkoitza zenuela?\n2012an. Eskuak eta hankak lokartu egiten zitzaizkidan eta medikuarengana joan nintzen. Zerbait txarra zen susmoa nuen. Gainera, familia medikuak zuzenean neurologiara bidali ninduen.\nNola hartu zenuen?\nEz nintzen beldurtu. Hori da bereizten nauena: gehienek lehen bi urteetan depresioa pairatzen dute. Nik peronea hautsi nuenean bezala hartu nuen. Orduan ez nuen herren geldituko nintzela pentsatu eta esklerosia diagnostikatu zidatenean ez nuen gurpildun-aulkian edo itsu geldituko nintzela pentsatu. Denak ez dira gurpildun-aulkian edo itsu gelditzen. Zertarako kezkatu? Beharbada ez zaizu halakorik gertatuko! Egia da gauza asko gertatuko zaizkidala, baina oraindik gertatu ez diren gauzengatik kezkatzea, denbora galtzea da. Egunero, jaiki, nola nagoen begiratu eta eguna horren arabera antolatzen dut.\nBaina gaixotasun gogorra da.\nHala da. Ez da harritzekoa jendea deprimitzea, 20 eta 30 urte artean agertzen baita: ikasten ari zara, neska-lagunak edo mutil-lagunak nola hartuko duen beldur zara, ez dakizu lana emango dizuten… Bizitzako erabaki garrantzitsuenak adin horretan hartu behar dira eta gaixotasun honek bizitza hankaz gora jartzen du.\nElkarteko kide egitea lagungarria al da?\nGaixoen %33 bakarrik da elkarteko kide. Okerren daudenak, zaharrenak, elkarteko kide dira noski. Gazte askok horiek nola dauden ikusi eta beldurtu egiten dira, ez dute elkarteko kide egin nahi. Baina beste gaixo batzuk ezagutzea oso garrantzitsua da. Gehien galdu dutenak dira zoriontsuen direnak. Zergatik? Badakite asko galdu dutela, baina badakite ere oraindik ez dutela dena galdu. Egun guztiez gozatzen saiatu behar gara. Horrek ez du esan nahi bihar hiltzera bagina bezala jokatu behar denik. Ez dakit bihar zer gertatuko zaidan, baina zuk ere ez. Hona zentozela auto istripua izan bazenu?\nEsklerosi anitza duzuenon ordezkaria bihurtu zara.\nACB ligako partida jokatzea zoramena izan zen. Espainiako telebista kate garrantzitsuenetan atera nintzen. 500 komunikabide baino gehiagotan, guztira. GBC taldeko prentsa arduradunak Illunben ez dela inoiz horrenbeste komunikabide egon esan zidan. Eta esklerosiaren aurkako elkarteko lehendakariak, inoiz ez dela gaixotasun honetaz hainbeste hitz egin. Alemanian hitzaldi bat emateko deitu didate!\n«Ez da harritzekoa deprimitzea, esklerosia 20-30 urte artean agertzen baita»\n«ACBko partida jokatu nuenean, 500 komunikabide baino gehiagotan atera nintzen»\n«Donostian diru gehiago lor dezaket esklerosiaren alde, baina nire herria Zumarraga da!»\nZenbat hitzaldi eman dituzu azken urtebetean?\nAsko. Astero bat edo bi. Bestalde, Lanzaroteko elkarteari elkartasun lasterketa bat antolatzen laguntzen ari naiz. Bolada txarra igarotzen ari ziren eta laguntza eskatu zidaten. Minbizi terminala duten Galiziako haurrei ere laguntzen ari naiz, beraien gurasoekin oporretara joateko aukera eduki dezaten. Enkanteak ere egiten ditugu. Rafa Nadalen zapatilak eta Antoine Griezmannen kamiseta lortu nituen elkartearentzat.\nEskumuturreko batzuk merkaturatu dituzu eta salmentarekin lortutako dirua ikerketara bideratuko duzu.\nEskumuturreko bakoitzak bi euro balio du eta irabazi guztia (1,40 euro) ikertzaileei ematen diet. Nire helburua 100.000 saltzea da. 140.000 euro ikertzaileentzat. Espainiako Gobernuak 450.000 euro ematen ditu! Eskumuturrekoak bailaconem.org webgunean eros daitezke. Bailaconem markako beste gauza asko saldu nahi ditut. Bailaconem leloak euria egiten duenean ez zaiola dantza egiteari utzi behar esan nahi du. Bizitzaz gozatzen jarraitu behar da.\nLan eredugarria egiten ari zara.\nEz dut nire burua eredugarritzat. Laguntza behar duenari laguntzea gauza arrunta da. Norbaitek bere lehengusu bat gaizki pasatzen ari dela esan eta berarekin kafe bat hartzeko eskatzen badit, nola ez dut gaizki pasatzen ari den horrekin kafe bat hartuko? Nola ez diot lagunduko hiltzera doan haur bati? Idazten didaten gaixo guztiei erantzun egiten diet.\nSaskibaloian jokatzen jarraitzen duzu.\nFisikoki lehen baino okerrago nago, baina buru aldetik hobeto. Ez nago despistatuko nauen jokalaririk. Bestalde, nire gorputza inoiz baino hobeto ezagutzen dut. Duela urte batzuk ez zidaten EBA ligarako (hirugarren maila) fitxatu nahi esklerosia nuelako eta aurten LEB ligako (bigarren maila) eskaintzak jaso ditut.\nZer esaten dizute ikerlariek?\nAzken 20 urteetan bizi itxaropena 10 urte luzatu da. Pentsa, 100 milioi lortuz gero jendeari bizi itxaropena 10 urte luzatuko litzatekeela esango bagenio zer gertatuko litzatekeen… Denak ekitaldiak antolatzen hasiko lirateke! Baina esklerosia gutxi batzuk dugu. Botikak lehen baino hobeak dira, baina hamarretik seiri ez diete asko laguntzen oraindik. Niri ez didate mesede handirik egiten. Batzuk 15 urtetan bi agerraldi edukitzen dituzte eta nik 6 urtetan hamabi eduki ditut. Gainera, esklerosia dugunok pairatzen ditugun kalteen %80 ez dira ikusten. Ikusgarriak herrentasuna, poliki hitz egitea… dira. Txiza edo kaka gainean egitea, gaizki ikustea, lo ez egitea… ez dira ikusten. Eta gaixotasun honek ez du sendabiderik.\nZumarragan ekitaldiren bat antolatzeko asmoa al duzu?\nSeguru aski, garagardo festa bat antolatuko dut. Enpresek ekitaldiak hirietan antolatzea eskaintzen didate, baina nik Zumarragan antolatu nahi ditut. Zumarragan zer edo zer antolatu dudan bakoitzean, jendeak oso ondo erantzun du. Donostian diru gehiago atera dezaket, baina nire herria Zumarraga da! La Sexta telebista katekoak ere Zumarragara eraman nituen eta beraien albistegian Antio atera zen. Pedro Sanchezek bideoa ikusi zuen eta idatzi egin zidan.\n« Irudi bat buzoian\nZu ere hip-hop al zara? »


Asteartean hasiko da 42. Natur Astea - Zarautz - Zarauzkohitza.eus\n42. Natur Astea\nAsteartean hasiko da 42. Natur Astea\nAitziber Arzallus 2021-10-23 13:30\nOsasun larrialdi egoera gaindituta, jarduera guztiak zuzenean eta bertatik bertara gauzatu dituzte. Besteak beste, onddoak eta hegazti intsektujaleak izango dira aurtengo protagonistak.\nNatur Asterik gabeko udazkenik ez da izaten Zarautzen, eta aurtengoa ez da gutxiagorako izango. Asteartean hasi eta igandera bitartean naturari hamaika ertzetatik begiratzeko aukera izango dute herritarrek, Arkamurkak horretarako propio prestatu duen egitarauari esker. Hitzaldiak, ikus-entzunezko emanaldiak, erakusketak eta beste hamaika kontu ekarriko ditu 42. edizioak, eta gainera, osasun larrialdi egoera gaindituta, zuzenean eta bertatik bertara gauzatuko dituzte jarduera guztiak.\nUrriak 26, asteartea. Jose Luis Albizu Golindo gogoan, mikologiaz eta Artikutzaz jardungo dute. Joxepo Teres Aranzadi eta Arkamurka elkarteetako kideak emango du hitzaldia, Kiko Otxoaerrartek egindako bideo batez lagunduta. Modelo aretoan izango da saioa, 19:00etan hasita.\nUrriak 27, asteazkena. Enarak proiektua Zarautzen, hegazti intsektujaleek duten garrantziari buruz herritarrak sentsibilizatzen hitzaldia emango du Maite Laso Aranzadi zientzia elkarteko kideak. Arkamurka elkartearen egoitzan —Santa Marina kaleko 2. zenbakian— izango da saioa, 19:00etan hasita.\nUrriak 28, osteguna. Egia al da onddoak desagertzen ari direla? Onddoen kontserbazioan dauzkagun erronkak hitzaldia emango du Ibai Olariaga Aranzadiko mikologia saileko koordinatzaileak. Modelo aretoan izango da saioa, 19:00etan hasita.\nUrriak 29, ostirala. Zarauzko bioaniztasuna hitzaldia emango du Eneko Azkue Arkamurka elkarteko kideak. Arkamurkaren egoitzan izango da saioa, 19:00etan hasita.\nUrriak 31, igandea. Jose Luis Albizu Golindoren omenezko perretxiko erakusketa. Merkatu plazako beheko solairuan egingo dute, eta 11:00etatik 14:00etara eta 16:30etik 19:30era egongo da ikusgai.


Kirola - hamaika telebista - Page #6\nEspainiako emakume futbolariek euren jardunaren profesionalizazioan dagoen blokeo egoera salatu dute aste honetan. AFE futbolarien sindikaturen egoitzan egin zuten bilera eta ostean prentsaurrekoa eman zuten egoeraren berri emateko eta ez dute baztertu jokalariak grebara deitzea aurrerapausorik egon ezean.\nDusko Ivanovic entrenatzailea kargutik kendu eta Neven Spahijari eman dio ardura Baskoniak\nTaldearen bolada txarra dela eta, Neven Spahija kroaziarra hautatu du zuzendaritzak, Ivanovic ordezteko. Gasteizen izandakoa da Spahija 2007/2008 denboraldian eta ordukoan ACB Liga eta Espainiako Superkopa irabazi zituen.\nUrtebeteko etenaren ostean bueltan izan da Behobia-Donostia lasterketa, 25.000 parte-hartzaile ingururekin. Eneko Agirrezabalek eta Nuria Luguerosek irabazi dute lasterketa. Agirrezabal segurarrak 1.01.41eko denbora egin du. Luguerosek, berriz, 1.12.42 behar izan du ibilbidea amaitzeko.\nAimar Olaizolak Goizuetan irabazita esan dio agur pilota profesionalari\nAimar Olaizolak azkeneko partida jokatu zuen larunbatean jaioterrian, Goizuetan, bere 42. urtebetetze egunean. Partida irabazita agurtu da, 22-14ko emaitzarekin irabazi baitie Jaka eta Aretxabaletari Ander Imazekin batera. Ondoren, omenaldi herrikoi batekin eman diote bukaera jaialdiari.\n4 t'erdiko hirugarren txapela Altunarentzat\nSufrituta, aspaldi izan duen partida gogorrenetarikoan, baina hirugarren txapela lortu du Altunak lau t’erdikoan. Harmailak beterik eta giro apartaz ekin diote Unai Lasok eta Jokin Altunak finalari Bilboko Bizkaia Frontoian eta giroari joko ikusgarriaz erantzun diete pilotariek zaleei.\nFaborito eta izangaiaren arteko finala\nDena dute prest Jokin Altunak eta Unai Lasok igandeko 4 t’erdiko final handirako. Atzo egin zuten material hautaketa eta bat etorri ziren bi finalistak piloten egokitasunean. Aitzakiarik gabe arituko dira, beraz, Bilboko Bizkaia Frontoian biak ala biak txapelaren bila baina egoera arras ezberdinetan.\nFaborito eta izangaiaren arteko partidua irudikatzen du mundu guztiak. Altunak bosgarren txapela du irabazteko, baina Lasok ezer gutxi galtzeko, lehen finala baitu, eta hori baliatu nahiko du lehenengoa eskuratzeko.\nLau t'erdiko finalerako material aukeraketa egin dute Jokin Altunak eta Unai Lasok\nLau t'erdiko finalerako material aukeraketa egin dute Jokin Altunak eta Unai Lasok. Izan ere, nor baino nor gehiago arituko dira biak azaroaren 14an, Bilboko Bizkaia pilotalekuan.\nKoronabirusa dela eta %25 murriztuko da parte-hartzea eta zenbait aldaketa egin behar izan ditu antolakuntzak, baina iazko etenaldiaren ostean 56. Edizioa ospatzeko modua izango dela nabarmendu du Fortuna kirol elkarteak. Igandean ospatuko da proba, hilaren 14an.\nIgande goizean Euskal Herriko Pilota Kluben arteko VI. Txapelketaren finala jokatu zen Zumarragako Beloki pilotalekuan. Irurtzun txapeldun geratu zen Lemoari 3-0 irabazita.\nLau t'erdikoan, Ongayk irabazi zuen Aitor Etxebarriaren aurka, 18 eta 9. Buruz burukoan, Retegi II-ak 18 eta 9 irabazi zion Aurrekoetxeari; eta eskuz binaka, Ongai eta Berguera erraz gailendu ziren Elezkano lehena eta Markel Egañarekin aurka, 22-4. Hemen duzue finala ikusgai.\nIrurtzunek irabazi du Euskal Herriko Pilota Kluben txapelketa\nSailkatzeko borrokan jarraitu beharko du Lointek Gernikak Eurokopan\nAitor Hernandez eta Paula Suarez nagusitu dira Legazpiko X Ziklo Kros proban\nAltuna eta Ezkurdia, lau t’erdiko txapelketako finalean sartzeko lehian


Ekipamendua -. Viproce Industrial CO, LTD\nmerkataritza globalizazioa China aldatzen ari da. Asko bikaina txinatar produktu joan gurutzatu horma handi eta mundua aldatu. halaber bertara onura dugu. Hala ere, badira beste hainbat enpresa eta produktu handia ari ez direla zuk aurkitutako Txinan, merkataritza globalizazioa prozesuan dago, eta zerbait egin ahal izango dugu espero dugu.\ngure fabrika, hau da, goi-end ekoizpen on behartu batez enbragea eta orratz roller bearing daukagu. Gure aurreratua ekoizpen eta detektatzeko tresneria labur berunezko-time eta kalitate handiko egiazta dezake. Eta, gainera, beste enpresekin lankidetzan jardun dugu gure produktua line aberasteko. Gure handiko errentagarria ekoizpen eta profesionala zerbitzua beti erantzuteko gai zure baldintza.


Dropshipping Shopify-rekin: zure prestakuntza osoa!\n✅ Prestakuntza hau amaitzean, a izango duzu Dropshipping merkataritza elektronikoko denda errentagarria horrek zure diru sarrerak osa ditzake edo zure bizitza eraldatu dezake, Shopify-en dropshipping-arekin zure buruzagia uzteko aukera ere eman dezakezun. Nik egingo banu, zuk egin dezakezu!\n✅ Shopify-rekin dropshippingari buruzko prestakuntza honetan zehar ni izango naiz zure irakaslea eta Shopify denda A-tik Z-ra sortzen lagunduko dizut, Pausoz pauso gidatuko zaitut, azkenean Shopify dropshipping denda errentagarria eta eraginkorra izan dezazun.\nPrestakuntza hau hasiberrientzako pentsatuta dago, baina merkataritza elektronikoan zailtasunak izanez gero, zurekin partekatuko ditudan aholku eta trikimailu askok lagunduko dizute zure arrakasta.\nDropshipping Shopify-rekin: zure prestakuntza osoa! 12ko abenduaren 2020aTranquillus\nREAD 2021eko praktiketako plusa\nAtzeranzkoSortu zure bloga zeure burua erraz\nSuivantHarpidedunak irabazteko 5 piratak YouTube-n\nKontratuaren amaiera: informazio berriarekin aberastutako langileen aurrezpenen laburpen-egoera\nTop Manager: Topaketak antolatu eta kudeatu


Hiri-estatu hiri batek eta batzutan inguruko lur urri batzuek osaturiko estatu bat da. Sorreraren helburuak anitzak badira ere, gehienetan (batez ere Erdi Aroan) merkatal helburuak zituzten. Historian lehenengo hiri-estatuak Mesopotamiako hegoaldean zegoen Sumerren sortu zuten, ia nekazaritzarekin batera. Antzinako Grezian hiri-estatuen une garaiak ailegatu ziren, bertoko hiriek polisak sortzean. Egun oraindik badira hainbat hiri estatu: * 22x Monako * 22x Singapur * 22x Vatikano Hiria Burujabetzarik osorik ez duten beste hiri batzuk ere hiri-estatu dira, adibidez:\nHiri-estatu hiri batek eta batzutan inguruko lur urri batzuek osaturiko estatu bat da. Sorreraren helburuak anitzak badira ere, gehienetan (batez ere Erdi Aroan) merkatal helburuak zituzten. Historian lehenengo hiri-estatuak Mesopotamiako hegoaldean zegoen Sumerren sortu zuten, ia nekazaritzarekin batera. Antzinako Grezian hiri-estatuen une garaiak ailegatu ziren, bertoko hiriek polisak sortzean. Egun oraindik badira hainbat hiri estatu: * 22x Monako * 22x Singapur * 22x Vatikano Hiria Burujabetzarik osorik ez duten beste hiri batzuk ere hiri-estatu dira, adibidez: * Danzig * Fiume * Tangier * Memel * Trieste Hainbat hirik estatu bezala funtzionatzen dute, nahiz eta subirauak ez izan: * Ceuta eta Melilla (Espainia) * Hong Kong eta Macau (Txina) * Gibraltar (Erresuma Batua) * Berlin, Hanburgo eta Bremen (Alemania) (eu)\nHiri-estatu hiri batek eta batzutan inguruko lur urri batzuek osaturiko estatu bat da. Sorreraren helburuak anitzak badira ere, gehienetan (batez ere Erdi Aroan) merkatal helburuak zituzten. Historian lehenengo hiri-estatuak Mesopotamiako hegoaldean zegoen Sumerren sortu zuten, ia nekazaritzarekin batera. Antzinako Grezian hiri-estatuen une garaiak ailegatu ziren, bertoko hiriek polisak sortzean. Egun oraindik badira hainbat hiri estatu: * 22x Monako * 22x Singapur * 22x Vatikano Hiria Burujabetzarik osorik ez duten beste hiri batzuk ere hiri-estatu dira, adibidez: (eu)


Blogean idaztea ere delitu bilakatzen denean • ZUZEU\nAsel Luzarragak 2010 urtea espetxean hasi zuen. Hori badakigu dagoeneko kezka daukagun euskaldunok. Sarea izan da horren lekuko.\nAselaskatu.org bezalako ekimenekin, elkartasuna bihotzetik bit-etara zelan igarotzen den ikasi dugu. Eta jo eta ke, sagu eta kode irekiarekin, hemen eta han ibili zaizkigu, ibili gaituzte, ibili gara… Asel Luzarragaren askatasunaren eske. Eta espetxea atzean utzi duen arren, etxean jarraitzen du bere atxiloaldiak… eta Txiletik kanporatzeko arriskua ere badu.\nEz genekiena da, blogean idatzitakoak, delitu froga gisa aurkeztu dituela fiskalak. Anarkismoaren inguruko bere gogoeta dira orain bere aurkako pentsamendu. Horrela kontatu dizkigu Euskal Herrian egiten duen lehen elkarrizketa honetan. Eta flipatuta utzi gaitu.\nNegar edo barre egin?\nElkarrizketa entzungai dago sarean, irratia.com gunean.\nBloga delitu bada, idazten jarraitu behar dugu.\nMaputxeen eskubideak defendatzea ez bada zilegi, munduko maputxe guztien alde agertuko gara.\nAnarkismoa ez bada agintarien gustuko, gora munduko Likiniano guztiak oihukatuko dugu.\nEuskalduna izatea zer den badakigu ordea…. jarraitu beharko dugu euskaldunago izaten, orduan.\nBiba zuek! beraz, munduko blogari, maputxe, anarkista, iraultzaile, idazle eta euskaldunak….\naspaldi idatzia zigun beste euskaldun batek, beste idazle batek, beste…. horrek.\nEuskaldune izetie, indixue, baltza ala sahararra izetialakua dala….\nIrudia | asel askatu | aselaskatu.org | Creative Commons By SA\nasel, Asel Luzarraga, bibazuek, literatura, maitasuna, Txile\nEuskadi dastatu... eta ordaindu!\n17 pentsamendu “Blogean idaztea ere delitu bilakatzen denean”-ri buruz\nInpoxible 2010-02-23 15:26\nIkaragarria da Patxi, sinplifikazio eta maltzur-erabilerarako daukazun joera: blogean idaztea ez da, berez, delitu. Eta ederki dakizu hori. Kontua, idazten dena, lekuko legediaren arabera, delitu den ala ez da.\nPlatano bat banana bat baizik ez da, baina agure bat platanoa eztarriko zulotik sartuta asasinatzen baduzu, arma hiltzaile bihurtzen da platano hori. Bistan da ezin esan daitekeela platanoak arma hiltzaileak direnik. Ala zuk bai?\nPatxi Gaztelumendi 2010-02-23 15:32\nJoera? Alegia behin baino gehiagotan ari naizela sinplifikatzen eta maltzur erabilera egiten… zehaztuko bazenit… eskertuko nizuke.\nBadakit jakin, blogean idaztea ez dela berez delitu. Baina blogean idaztea ere, delitu daiteke. Txilen gertatu da, eta ez da nik esana, Asel Luzarragaren kontrako delitu zantzuak topatu bide ditu fiskalak, bere aferan. Eta horrek harritu nau gehien… baina tira.\nPlatanoari dagokionez. Agure hori platanoa janda hiltzen den egunean izenburu hau jarriko diot gertatutakoari: Adin batetik gora, platanoak jatea ere, arriskutsua izan daiteke.\nSinple eta maltzur. Beste barik.\nPatxi Gaztelumendi 2010-02-23 15:39\nMezu pribatu bat ere bialdu diot Inpoxible sinatu duen horri, baina e-posta helbide faltsua jarri du.\nDenon aurrean idatziko dut orain, berak ez ezik… jakin dezazuen zer izkiratu diodan… lagun jator horri:\nMaltzur eta sinple\nbaina aurpegia eman eta izen abizenekin…\nbiba zuek! artikulu sailaren egile… besteak beste.\nInpoxible 2010-02-23 15:46\nAsko bilatzen ibli gabe, honakoa: “Gobernuan dauden alderdiek euskara eta hizkuntzaren alde sekulakoak eta bi esan dituzten arren, hedabideek euskaraz ari diren ikasleak gutxietsi eta iraindu arren, gurasoon erabakia irmoa izan da.”\nZein alderdi “daude” gobernuan?\nZer/noiz, noiz da gauza/kontu bat “sekulakoak eta bi”, zeuri hala iruditutkoan?\nBenetan da egia: “hedabideek euskaraz ari diren ikasleak gutxietsi eta iraindu” dituztela? Ez nekien.\nEn fin, kuku hotsean ezagutzen dela nor den kuku. Eta zure idatzi guztietan ikusten da, zein uretako arraina zaren. Aspergarria den arren, eskertzekoa da hori. Barkatu: egia esatera, eskertzekoa den arren, asperagrria da hori. Maiordomoa dela hiltzailea esaten dizutenean bezala.\nPatxi Gaztelumendi 2010-02-23 15:55\nArrazoi duzu aizu, Celaa eta Basagoiti, Oiartzabal eta Txarli Prieto guztiak buru belarri ari dira D ereduaren alde.\nVocento taldeko egunkariek begi onez ikusten dituzte euskarazko ereduetan ari diren ikasleak. Lau zutabetara irekitzen dituzte albisteak esanez oso nota onak ateratzen dituztela.\nZein uretako arraina naiz ba? Esaizu.. esan, biolentziaren aldeko erradikal ezjakin bat naizela… euskara abertzaletasunez mozorretzen duen manipuladore bat…\nesaizu adibidez, aurpegia ematen duen harro bat, zorritsua… eta lotsa gabea.\nZure irainek ez naute beldurtzen kolega, ez daukat izkutatu beharrik aurpegia emateko… lotsa barik, eta kontzientzia osoarekin idazten ditut hemengoak… eta uste dut, dexente irakurtzen direla… blogean bezala Zuzeu.com honetan ere.\nHemendik aurrera, zu izango zaitut ondoan… zer esan eta zer ez esan esateko… ezta?\nWe media irakurri duzu? horrek ematen dizue min, boterearen menpeko zaretenoi… jendeak ahotsa eskuratzea… iritzia ematea, kontroletik at egotea… ba izorra zaitezte, hau da geroa, hau da etorkizuna. Horrela ari gara aspaldion… baita euskaraz ere.\nBitartean, ea zure artikuluren batekin eredua markatzen duzun….\nbesarkada bat eta muxu handi handi bat.\nIñigo 2010-02-23 16:03\nBeste mosu handi bat nire partez inposible, inpoxible.\nDabid Martinez 2010-02-23 16:11\nBai legedia horren inguruan, lekuko legediaren araberako kontu bat izango balitz… Aldatu titularra; Adierazpen askatasuna delitu bihurtzen denean.\nHorrekin denok konforme? Edo ezta? Ba ezta, adierazpen askatasuna lekuko legediaren arabera erabiltzen delako (kaguen).\nEz hipokritak izan… Argi dago, edo nik behintzat argi daukat, Asel zergatik izan den atxilotua, eta Patxirekin bat nator… Eta egia esan, oso titular ona deritzot.\nInpoxible 2010-02-23 16:28\nNik irain eta zuk hitz, Patxi. Ni boterearen menpeko eta zu askatasunaren maitale… kar,kar,kar… Bihotzekoa atake handi batek eman behar dit, lehenago algara-arnasestuka itotzen ez banaiz.\nGauza bakarrean duzu arrazoi, neure izena ezkutatzen dudala eta esango dizut zergatik: zure antzeko hamaikak izutu eta beldurrarazi nauelako gaur baino lehen, amigo.\nBabes minimoko lizentzia hau erregutzen dizut, beraz. Baina nahi baduzu, ez dizut gehiago erantzungo, ez baitut neure izenez zeuri emandako erantzunak sinatzeko asmorik.\nOnartzen dizut ez dela gauza bera iritzi bat sinatu ala sinatu ez. Eta ondo deritzot zeuk harrotasunez sinatu egiten duzula aldarrikatzeari.\nHortik aurrera, lehen esandakoak balio du: gaztelaniazko “previsible” hitzari, “aurrikus daitekeena” triste bat jartzen dio Elhuyarrek. Ba hori, zuk diozun edozeri “aurrikus daitekeena” irizten diodala. Badakidala zer iritzi ukango duzun zeinahi gairi buruz. Eta ez pentsa, neu ez naiz ibiltzen askotan zeure pentsamendutik oso urruti, baina aspertu egiten naute sorpresa eta berrikuntza gabeko kontuek. Zer egingo diogu. Nire arazoa da hori. Zeuk segi berdin berdij, txaloak eta musuak ematen dizkizute eta, zeu bezalakoek. (Neska gutxitxo aukeran hala ere).\nBiba zu! Biba Patxi!\nPatxi Gaztelumendi 2010-02-23 16:43\nAgur, eta bakea eman, arren.\nNik mutilak asko maite ditut, eta maite banaute… atsegin handiz hartuko ditut beso artean.\nNi bezalakoak direla diozu, arriskutsuak eta ezjakinak orduan hauek ere… eta zu mehatxupean dagoen gizajoa…. ai ama!\nzenbat kalte eta zenbat maltzurkeri sortarazi digun balizko konfliktoak…. ai ama!\nmin ematen didate juaneteek….\nez dakit barre ala negar egin… baina lortu duzu, Aselen salaketatik apur bat desbideratzea, eta uste dut, uste apalean, hori zenuela helburu.\nAselen alde beste zerbait egitera bultzatu nauzu, ia oharkabean… bakezale baten alde, gerra ematea alegia… ta mila esker.\nPatxo bat, zuretzat be! eta bejondeizula isiltasun horretan.\nAsel Luzarragaren delituak | gaztelumendi.org 2010-02-23 16:43\n[…] delitu froga bezala agertzea afera honetan. Harritu egin nau eta holan adierazi dut publikoki, blogean idaztea ere delitu bilakatzen denean […]\nInpoxible 2010-02-23 17:19\nBai, bakea zu(e)ri, iraultzaile perfektu eta ezin gaindituzko horri. Besteok ez bezala, munduko kausa zintzo guztien zerbitzari leial zaren horri: feminista, ekologista, antikapitalista, berdintasunzale, ekintzaile eta interneteko bisionario paregabe horri. Bakea zuri, bai. Ez dizut gehiago idatziko, bakean lagako zaitut, baina kontuz zure betiereko pelmadarekin. Inork ez dizunez esango: predikadore berri bat dirudizu.\nPatxi Gaztelumendi 2010-02-23 17:24\nZaindu maite duzun hori, lagun.\nGari Garaialde 2010-02-23 18:04\nInpoxible, barkatu baina batzuk ez diogu esango, hala iruditzen ez zaigulako.\nDabid Martinez 2010-02-23 21:39\nAi ene! Patxi lagun berri bat egin duzu, edo agian dugu esan beharko, erabiltzen duen plural hori ikusita. Ez nekien bizi ditugun garaietan oraindik trolak modan zeundenik… Aselek bidalketa zikindu baino ez du lortu eta oso seguruenik egin nahi zuena hori zen.\nBaina gauza baten arrazoia emango diot, munduko kasu (ez) galduekin lanean jarraituko dugu, edo nik behintzat, jarraituko dut. Ea zuk zer egiten duzun, baina besteon lana zikintzea ez da egin beharrekoa, lagun!\nBeraz laguntxo, ondo izan!\nBernat 2010-02-23 23:45\n…predikadore, predikatzaile edo dana dalako horien inguruan hausnartzeko ondo legoke beste “post” (eztabaida) bat irekitzea.\nPortzierto, animo Patxi!…\nGalder Gonzalez 2010-02-24 02:29\nPatxi, ezin duzu ukatu prebisiblea zarela. Biba zuek! atal honetako gauza guztiak “Biba zuek!” esaten bukatu ohi dituzu.\nEta lasai, internet ez da ezer trollik gabe. Horregatik denok izan behar dugu troll bat gutxi batzuek denak jasan behar ez ditzaten.\nAste honetan egindakoak 2010-02-28 2010-02-28 21:12\n[…] idaztea ere delitu bilakatzen denean https://zuzeu.eus/2010/02/23/blogean-idaztea-ere-delitu-bilakatzen-denean/ #aselaskatu […]


68 ekitaldi jaia denontzat egiteko : Irutxuloko Hitza\n68 ekitaldi jaia denontzat egiteko\nLarunbatean hasiko dira Añorgako Karmengo jaiak, ekitaldiz beterik datorren egitarau zabal bezain zainduarekin. Zementonen jaitsierarekin abiatuko dute festa, eta uztailaren 16ra bitarte luzatuko dute.\nJaiak antolatzerako orduan ez zaie eskarmenturik falta Añorgakoei, eta auzoko hainbat eragileren laguntzarekin, mota askotariko jardueraz osaturiko egitarau zabala osatzen dute urtero. Aurten, esaterako, 68 ekitaldi egingo dituzte jaietan zehar, zortzi egunetan banaturik: kuadrillen eguna, jubilatuen eguna, sorpresa eguna, umeen eguna, gaupasa eguna, Añorgako Kirol Elkartearen eguna, Karmen bezpera eta Karmen eguna.\nFesta goizean goizetik hasiko dute larunbatean, zortziretan, baserriz baserri doazen oilasko biltzaileen ibilaldiarekin. Jaietan zehar, ordea, dena ez da goiz jaikitzea izango, gauetarako kontzertu sorta ederra ere antolatu baitute Añorgako gazteek. Besteak beste, Rukula (Uztailak 6), Ttun Ttun Brigade (Uztailak 12) eta Arkada Social (Uztailak 13) taldeak pasako dira aurten gaztetxeko eta plazako oholtzetatik.\nHorren parrandazaleak ez direnentzat, berriz, kirol eskaintza zabala du ere egitarauak: VII. Herri Krosa, frontenis eta pilota txapelketak, karabina tiro txapelketa, bolo tiraketa… Zaila izango da, ordea, domina bat eskuratzea, Añorgan oso lehiakorrak baitira herritarrak. Ikusi besterik ez dago uztailaren 15erako antolatu duten herri kirol desafioa: egun horretan, 40 urtetik gorako bizilagunak adin horretatik beherakoen aurka neurtuko dira, zirrara handikoa espero den lehiaketa herrikoian.\nHori guztiaz gain, gastronomia lehiaketak, herri bazkariak, haurrentzako jolasak, mozorro festa, dantza emanaldiak, ginkana, ikuskizunak, zezensuzkoak eta galtzontzillo eta kulero lasterketa bat ere izango dituzte uztailaren 16ra bitarte. Herritar guztientzako planak eta aspertzeko une bat bera ere ez, hortaz, urtero bezain indartsu datozen Añorgako jaietan


Generik ikertuenak: APOE\nBoga. Fama gehien dutenen geneen zerrendako bostgarren tokian APOE, E apoliproteina, dugu. Gizakiak ikerketa helburu izandako 4076 artikuluetan aipatua izan da, azken 25 urteetan izan duen hazkuntzari esker, urtez-urte bere interesa handitzen joan baita.\n19. kromosoman kokatzen den gene hau lipoproteinen, hau da, kolesterola eta antzeko molekulen, prozesamendurako oso garrantzitsua da. Bereziki gibelean eta giltzurrunetan aktiboa da. 78 generekin elkarrekintzak ditu eta 120 prozesu biologikoetan parte hartzen du. Kolesterolaren auzian duen garrantziagatik ikertua izan bada ere, bere lotura beste prozesu eta gaitzekin aztertua izan da ere: Alzheimer gaixotasunean, sistema immunologikoan eta kognizioan.\nAPOE ezaugarri ezberdinetan parte-hartzea aitzakia bezala erabilita, genetikako hitz itsusienetako bat ekarriko dut hona: pleiotropia. Edo modu erraz(ago) batean esanda, gene batek ageriko loturarik ez duten funtzioetan esku-sartzen duenean. Dirudiena baina ohikoagoa eta arruntagoa da. Izakiok hainbeste funtzio eta ezaugarri ditugunez, eta dugun gene kopurua dena denez, hainbat genek enpleguaniztunak izan behar dute. Geneak eginkizun ezberdinak egiteko gai izan behar dira, ehun edo organoaren arabera, funtzio bat edo beste betetzeko. Bai, gogorra da genearen bizitza.\nAPOE genera itzulita, bai, hainbeste prozesu garrantzitsuetan, edo behintzat “ospetsuetan”, parte har dezakeela ikusita, normala da bere interesa inoiz itzali ez izana. Eta gene hori jo eta su ikertzen jarraitzea.


Japonia, gomendioak - Aukeran, nahiago ez\n2008/04/08 11:15:44.297 GMT+2\nJaponiara joan aurretik hiru blog jarraitu ditugu:\nEuskal jator batena:\nEkoizpenerako beltzak erabiltzen ote dituen susmopean dagoena:\nErdikoak mezu interesgarri hau zintzilikatu du orain gutxi:\nJaponia: bidaia prestatu 10 pausutan\nHauek dira nire gomendioak:\nEKIPAIA: Arropa gehiegi (maleta gehiegi alegia) ekarri dugu bidai honetara ere. Jakina, nire errua da hori. Nola ez! Nork prestatzen ditu ba!\nBaina oraingoan mea kulpa ozen bat egin behar dut. Guk ezagutu dugun Japonian gure beharretarako garbiketa tresnak eta bestelakoak oso eskura daude eta prezio onean gainera. Auzo guztietan daude Lawson edo Seven-elevenak. Gantzontziloak, pasta, guraizeak... eskura eta gurean baino merkeago aurkitzen dira bertan. Nikiak ere erraz aurkitzen dira.\nBestelako arropa guztia hobeto ekartzea. Bila ibili beharrik ez horrela.\nUdaberria edo udazkenean joan. Gerezi ondoen garaia delako lehena eta kolore gorriena bigarren. Tenperatura aldetik ere atseginenak. Udaran hezetasun eta bero handia egiten omen du.\nAir-Italiarekin egin dugu bidaia eta gomendagarria da oso. Merkeena izateaz gain, zerbitzua primerakoa izan da. Halere krisi-garaian omen dabil eta etorkizuna baldintzatua du une honetan.\nLO EGITEKO bost modu probatu ditugu:\nOnena lagunen edota ezagunen etxea. Bertakoagoa sentitzeko modu egokia.\nHiriko japoniar hotela. Kyotokoa oso zen bertakoa. Gelan afaldu. Jantzi berezia. Gosari japoniarra (hauxe izan da niretzat zailena; goizean arroza, arraina, algak, tofu eta enparauak ezin ditut jan).\nJaponiar landa-hotela. Onsen bainu ederrak hartu genituen bertan. Aulkian eserita garbitzea bitxia egingo zitzaidalakoan nengoen baina oso atsegina izan da. Ura aldiz, pittin bat beroegia, eta ni oso ur-bero zalea naizela! Banbu eta zuhaitzei begira...\nBed and breakfast. Naran primerakoa ezagutu genuen, oso gomendagarria. Jun Yakamoto da nagusia. Berri-berria. Japoniar gelak eta egongelak eta dutxa mendebaldarra. Internet doan.\nHiriko western-style hotela. Ohean ederrak dira. Komunak oso oso oso txikiak. Plastikozko horietakoak, dena pieza bakarrean eginak. Lagun luxe batzuk nekez erabili ahalko lituzketenak!\nGela erreserbak tren-geltokietako informazio bulegoetan egin daitezke. Guk lau egun desberdinetarako egin genuen (Kyoton primeran hartu gintuzten).\nAlde on asko ditu Japonian lagunak izateak. Eta bereziki japoniarra bada arik eta hobeto. Beraien etxean ostatu hartzeaz gain, beraien ohiturak ezagutzeko aukera duzu. Lehen egunetan nola mugitu erakutsiko dizu, eta ez da erraza hasieran. Ingelesarekin bakarrik ezin da aise ibili Japonian. Taxistak, dendariak, hoteletan, tren geltokietan... ingelesez galdetu eta ulertu ezin izan diogun japoniar asko topatu ditugu. Bi izozki nahi dituzula adieraztea erraza da baina zenbat zaporetakoak dituen jakitea ez. Erosi duzun hori iogurra edo esnea den jakitea ere ez da batere erraza. Argazki-makinaren argibide liburuxka ingelesez ba ote duten jakitea ezinezkoa da.\nOso berezia egin zaigu guk japoniarra ez dakigula adierazi arren, nola jarraitu izan diguten japoniarrez kriston espitxak botatzen. Polita!\nAhozkatzeko moduan idatzi ditut hitzak.\nArigato gozaimas: mila esker\nKauaii: neska polita\nSumimasen: mesedez, barkatu\nOSO GARESTIA DA JAPON!\nYena peseta zenaren pareko dago gaur egun. Alegia 100 yen =100 peseta = 65 xentimo\nGuri ez zaigu hainbesterako iruditu. Itxuraz euroak europarron bizimodua ikaragarri garestitu duen honetan, Japonia bezalako lurraldeetan jan-edan eta lo egiteko aukerak eskuragarri jarri zaizkigu.\nAldiz, mugikortasuna bai bada garestia. Oso tren zerbitzu ona dute, maistasun handikoa eta garestia. Horregatik komeni da aldez aurretik Japan Rail Pass delakoa erostea. Madrilen edo Bartzolonan saltzen dituzte eta postaz lortu daitezke. Hasieran garesti iruditu zitzaigun baina han konturatu ginen merezi duela.\n100 yen iogurra\n300 yen aterkia\n575 yen galtzontziloak\n1500 yen kriston buffeta\nNork: marije.2008/04/08 11:15:44.297 GMT+2\nOso ondo dago idasten duzuna!!!\nIa noiz etortzen zaie berriro !!!\nNork: lekesan.2008/04/17 17:09:55.619 GMT+2


Asociación de Propietarios Urbanos de Álava » Zerbitzuak\nAsko egin dezakegu zuretzat\nHiri-etxalde baten jabea izateak arlo askorekin lotzen zaitu: jabetza horizontala, hirigintza-erregimena, udal-ordenantzak, birgaitzea, eraikitzeko arauak betetzea, eraginkortasun energetikoa, irisgarritasuna, errentamenduak, zerga-prozedurak, eskualdatzeak, eta abar, eta abar.\nHainbeste eta hainbeste gai dira eta hain era askotarikoak, ezen behar den aholkulartiza ezinbestekoa da; eta hori da gure Elkartearen lana, egitura indartsutik eta aditutik, eta era guztiz hurbiletik.\nGure zerbitzu batzuk ordaindu behar dira , beste batzuk, ordea, doakoak dira\nEz ahaztu beti zure zalantzak kontsultatu ahal dizkiguzu; dena dela, hemen gure zerbitzu guztiei buruzko informazioa edukiko duzu.


Pazientearen Defendatzaileak uste du osasun-arloko ustezko zabarkeria areagotu egin dela 2011n | Consumer\nPazientearen Defendatzaileak uste du osasun-arloko ustezko zabarkeria areagotu egin dela 2011n\n13.010 kasu salatu ziren, eta horietatik 603 hildako pazienteenak ziren.\nEl Ararteko erakundeak 13.010 kasu jaso ditu 2011n, ustez osasun eta osasun arloko zabarkeria egon delako, bai osasun publikoan bai pribatuan, aurreko urtean baino 848 gehiago. Kasu horietatik, 603 hildako pazienteenak ziren. Hala, bada, 2011ko Urteko Memorian bildutako datuetatik ondorioztatzen da. Memoria horretan jasotzen dira telefonoz, posta arruntez edo Internetez jasotako kexa, erreklamazio, hutsune eta zabarkeria guztiak. Hala ere, datu horiek “ustezko” gisa hartu behar dira epaitegiek iritzia eman arte.\n“Espainiako osasuna zainketa intentsiboetan dago”, adierazi du Carmen Flores elkarte horretako lehendakariak. Egoera hori osasun-arloko arduradun politikoen “xahutzeari” egozten dio, haren ustez “nahi dutena ezertxo ere eman gabe gastatu dutelako”. Hain zuzen, Osasun arloko eskumenak Ministeriora itzultzeko eskatu du; izan ere, dioenez, komunitateek baliabide eta langile gehiago eman beharko liekete beren osasun-zerbitzuei, baina ezin dute izan “hondatuta daudelako”.\nFloresek dio salaketak ugaritu ez ezik, haien larritasuna ere handitu egin dela.’ Aurreko urteetan bezala, gertaera horien ezaugarri nagusia diagnostiko-errorea da, batez ere larrialdi-zerbitzuetan. Hala ere, beste kasu batzuetan, gaizki egindako ebakuntzek, presaka egindako altek, arreta eskasak, ospitaleko infekzioek edo anbulantzietako atzerapenek eragiten dituzte. Alde horretatik, 65 heriotza zenbatu dituzte, eta, 112 zenbakira deitu ondoren, gaixoa ospitale batera eramateko anbulantziarik bidali ez zutenean, edo berandu erantzun zutenean, “ordubete baino gehiagoko atzerapenarekin”. Haurrak ere erreklamazio horietako batzuen protagonistak dira; izan ere, “modu desegokian eramandako erditzeek” eragindako ezgaitasunen batekin jaio ziren 119 haur jaio ziren, eta horiek fetuaren sufrimendua, garuneko paralisia edo brakiala bezalako ondorioak eragin zituzten.\nErkidegoka, Madrilgo Erkidegoa “salatuena da berriro”, Floresek nabarmendu duenez; izan ere, 2011n 3.355 kasu erregistratu zituen, jarraian Andaluzia (1.865), Katalunia (1.691), Valentziako Erkidegoa (1.318), eta gehien salatutako zerbitzuak traumatologia eta ginekologiakoak izan ohi dira, ondoren Kirurgia Orokorra, Larrialdiak, Anbulantziak eta Onkologia. Pazientearen Defendatzailea elkarteak adierazi du komunitate guztiek osasun-laguntza jasotzen dutela, batez ere Galizia, Andaluzia, Kanariar Uharteak eta Katalunia. Izan ere, azken horrek hartutako murrizketengatik “ahurra eramaten du”. Aldiz, Aragoi, Errioxa eta Euskal Autonomia Erkidegoa dira geraleku hoberenak dituztenak, eta “aprobatu arraspatua” lortu dute. “Salaketak ere ugaritu arren, ez dute hainbeste arazo behintzat”, onartu du Floresek.\nElkarte horren urteko memoriak erakusten duenez, kirurgiako itxaronzerrendan 486.500 paziente ingururekin itxi da urtea, eta, batez beste, 71,4 eguneko atzerapena izan du ebakuntza egiteko. Horrek “maximo historikoak” eragiten ditu, eta “komunitate guztiak” arduratzen ditu.\n2011 2011 handitze médicas-eu negligencias-eu presuntas-eu


Gipuzkoa Encounter-a Tolosako Usabal Kiroldegian ospatuko da Martxoaren 1etik, (ostirala), 3ra, (igandea) bitartean. Partya 1eko 10:00etan hasiko da eta 3ko 17:00tan bukatuko da.\nAkreditazioa 28an (osteguna) 16:00tan hasiko da, eta 3an (igandea) 17:00tan bukatuko da, bulegoaren ordutegia honako hau izanik:\nPartyan lo egin ahal izango da 28ko gauean, astelehena gauean ordea, ezin izango da.\nDakizuenez, eta aurreko ediziotan bezala, partyplace-an lo egitea posible izango da. Hala eta guztiz ere, aurten toki arazoak izango ditugu, eta hori dela eta, ahalik eta toki gutxien erabil dezazuen eskatzea beharrean ikusten dugu gure burua:\n- Lo egiteko gunean inongo kanping dendarik ez jartzea nahiago genuko.\n- Hala ere dendak jarri ezean, haiek INDIBIDUALAK izan behar dute, eta ahalik eta tamaina txikienekoak. Era berean ekarritako koltxonetak ere indibidualak izan behar dira. Ezin izango da baldintza hori betetzen ez duten dendarik edo koltxonetarik jarri, baldin eta antolakuntzak arrazoi justifikatu batengatik onartu ez badu.\nGipuzkoa Encounter-ean izateko bi modu daude: 3 egunetarako sarrera ohiko bidetik lortu, edota eguneko sarrera erosi. Eguneko sarreraren prezioa 10 €-takoa da eta akreditazio bulegoan eros daiteke, haren lan ordutegian. Era berean eguneko sarreren balioa akreditazioko ordutegiarekin bat dator, eta inolaz ere ezin izango da gaueko hamabietatik haratago luzatu. Eguneko sarrerak party egun ofizialetan bakarrik izango dira salgai. Eguneko sarrera batek ez du partyan ordenagailua konektatzeko eskubiderik ematen.


Fagor Ederlanek moldeak eta tresneria egiteko industri jarduera handitu du — TUlankide MONDRAGON\nFagor Ederlanek lantegi berrian udaberri aldera hasiko dela bere aktibitatea jakinarazi du. Bitartean, hasi dira lantegiaren egokitze lanak.\nMONDRAGON Korporazioan integraturiko Fagor Ederlan kooperatibak hitzarmen bat itxi berri du Fagor Etxetresna Elektrikoen hozkailuen garai bateko plantan 4.800 metro koadro alokatzeko, Arrasateko San Andres auzoan. Instalazio horietan Fagor Ederlanek moldeak egiteko industri jarduera garatu nahi du, behe presioko fundizioko eta aluminio injekzioko plantetarako.\n2019an 50 lanpostu aurreikusten dira, eta aurreikuspen horrekin kooperatiba jada hasi da ezartzeko proiektuan lanean. 2017ko udaberrian industri jarduerari ekitea espero da.\nPabiloia egokitu eta gero, kooperatibak bitarteko produktiboak eramango ditu Aretxabaletan, Eskoriatzan, Arrasaten eta Bergaran dituen 4 plantetarako moldeak egiteko eta tresnen mantentze eta mekanizazio lanetarako. Horrenbestez, kooperatibak moldeak eraikitzeko duen ahalmena bikoiztuko du eta egun dituen plantetan leku librea utziko du etorkizuneko proiektuetan ekoizpen ahalmena handitzeko.\nMoldeen diseinua, non Edertek zentro teknologikoa liderra baita, eta moldeen eraikuntza funtsezko elementuak dira horrelako osagaietarako balio erantsiko proposamenetan.\nKooperatiba nazioartean egiten dituen salmentak handitzen ari da, eta, handitze prozesu horretan bete-betean sartuta dagoela, balio erantsi handiko jardueren garapenaren alde egiten jarraitzen du bere egoitza zentralean. Fagor Ederlan Europako liderra da automobilgintzan, ibilgailuen esekidura, motor eta transmisiorako aluminiozko osagaien garapenean eta fabrikazioan. Injekzioko eta Aluminiozko Behe Presioko Galdaketako 7 ekoizpen plantarekin, Fagor Ederlanek %60 baino gehiagoko hazkundea aurreikusten du 2019rako, teknologia bietako jardueran.\nFagor Ederlan Groupi buruz\nFagor Ederlan Group erreferentziazko hornitzailea da automobilgintzaren sektorean. Fagor Ederlan Groupek soluzio integralak eskaintzen dizkio merkatuari, produktu lerro guztietan. Ibilgailuen fabrikatzaile eta Tier 1 hornitzaile nagusiak Fagor Ederlanen bezeroak dira, eta haiei esker merkatuko erronka garrantzitsuenak partekatu, ulertu eta lortu ditzake, bezero bakoitzaren eta merkatuko eskualde bakoitzaren eskariei modu pertsonalizatuan erantzunda.\nZerbitzurako bokazio argiak taldearen nazioarteko hazkundea ahalbidetu du, eta, ondorioz, Fagor Ederlan hornitzaile globala bihurtu da: une honetan 20 planta eta ekoizpen aliantza ditu sektoreko eskualde nagusietan, hala nola Europan, Mercosurren, Asian eta Naftan.


EAJ-PNV - Greaves: “Batzar Nagusi honi ekiteko orduan, berrikuntza eta aldaketarako izpiritua mantentzen dugu”\nGreaves: “Batzar Nagusi honi ekiteko orduan, berrikuntza eta aldaketarako izpiritua mantentzen dugu”\nUrtarrilaren 14 eta 15ean BEC-en ospatuko den EAJren VI Batzar Nagusiaren aurkezpen ekitaldian, Euzkadi Buru Batzarraren idazkari den Belén Greavesek gaur Sabin Etxean adierazi duenez, “Euzko Alderdi Jeltzalearen Batzar Nagusia ez da gertakari estatiko bat. Batzar honen amaiera urtarrilaren 14 eta 15ean egingo den arren, Batzarraren eztabaida-markoak sei hilabeteko iraupena izan du, eta eztabaida honetan parte hartu dute gure Alderdia osatzen duten alderdikideek”.\n04 Urtarrila | Berria\nGreavesek gaineratu duenez, “Batzar Nagusi hau lau urterik behin ospatzen da, Alderdiaren estatutuek hala ezarri dutelako eta bere helburu nagusia da Alderdiak hurrengo lau urteotan jarraituko dituen ildoak markatzea, eta EBBren 8 burukideak eta EBBren presidentea aukeratzea”.\nEBBren idazkariaren aburuz “aldaketa eta berrikuntzarako testuinguru berri batean aurkitzen gara. Aldi berriak bizi ditugu”.\n“Eta, Batzar Nagusi honi ekiteko orduan, berrikuntza eta aldaketarako izpiritua mantentzen dugu. Gizartearen eta bere zerbitzura dagoen alderdi politikoaren arteko hurbiltasuna sustatzeko dugun erronkari ekiteko gogoz. Beti, euskal gizartearen aurrerapen ekonomiko, sozial eta politikoaren zerbitzura” gaineratu du.


Emakumezkoen espazio guztietako lehen irteera ostiralean izango da azkenean - BGR - TELES RELAY\nHOME » SCIENCE Emakume guztientzako espazioaren lehen irteera, ostiralean, BGR\nEmakumezkoen espazio guztietako lehenengo irteera ostiralean izango da, BGR\nTELES RELAY 17 2019 Urria\nMartxoan, baliteke gogoan izatea NASA prestatzen ari zela emakumezkoen espazioan lehenengo irteera historiaren. Espazio agentziak ez zuen berariaz nahi emakumea izan, baizik eta Anne McClain eta Christina Koch astronautak taldean jarri zirela talde gisa lan egiteko, eta lehenengo aldia zela. gauzak ondo zihoazen.  Zoritxarrez, irteera espaziora aldatu behar izan zuen azken momentuan traje espaziala tamainatzeko arazoagatik. McClainen espazio-jantziaren tamaina aldatu egin zen ISStik kanpo egin zuen lehen bidaiaren ondoren, eta ez zegoen tamaina ertaineko bi torsor eskuragarri. Etsipena izan zen eta emakumezkoen espazioan lehen irteerak beste egun bat itxaron beharko zuela esan nahi zuen. Bihar egun hori da .\nOraingoan, Christina Koch astronauta Jessica Meirrekin batera egongo da eta bikotea espazio estaziotik kanpora joango da mantentze lanak egiteko. Zuriuneak bost ordu eta erdi inguru iraungo duen bitartean, duoak porrotaren fluxua espazio estazioko baterietan kudeatzen duen porrot erregulatzaile bat trukatuko du.\nNASA astronautek egindako bi espazio berrienak saritu dituzte. Tripulatzaileak bateria zahartuak eredu berri eta eraginkorragoekin ordezkatu zituen. Bateria berriek eredu zaharragoek baino bi aldiz energia handiagoa izan dezakete, eta horien ordez, espazio-geltokiak energia-etengabeko fluxua eskainiko die eguzki-panelek eguzkia pizten ez dutenean.\nOstiraleko espazioan irteera handitu egin zen korrontea dela eta. erregulatzailearen porrota. Bateriak trukatzeko operazioa geroago hasiko da, eta NASAk jakinarazi du dagoeneko espazio-zirkulazioko hirukote bat prestatzen ari dela zeregin hau aurrera eramateko. Bost espazio-pasabide gehiago aurreikusten dira azaro eta abendurako eta astronautek espazio estazioan instalatutako partikula-detektagailua konpontzeko aukera emango die.\nZerbaitek ganadua mutilatzen du Oregonen, eta bai, estralurtarrak susmatzen ditugu - BGR\nHori da NASAko astronautek Ilargian egingo duten lana - BGR


SILVERSTORM EL SALVADOR AMPO ORDIZIA KRONIKA - Ordizia Rugby\nSILVERSTORM EL SALVADOR AMPO ORDIZIA KRONIKA\nARGAZKIA: Nohan Alberdi\nGertu egon zen garaipena Pepe Rojon, baina, zutoinak galarazi zion Iñigo Marotiasen taldeari Ordiziara lau puntuekin itzultzea.\nOrdiziarren lehenengo zatia kaxkarra izan zen. Iñigo Marotiasek azaldu zuenez, Lehenengo zatia ahazteko modukoa izan da. Ez dugu erabaki onik hartu, denak txarrak izan dira. Partida hasi bezain pronto, bosgarren minutuan, lortu zuen lehenengo entsegua El Savadorrek. Goierritarren 22ko barruan aurrelariek egindako lan bikaina izan zen lehenengo puntuak markagailura igotzea ahalbidetu zuena. Beraz, gaizki hasi zen neurketa Iñigo Marotiasen jokalarientzat.\nJoko aldetik lehenengo zatia traketsa izan zen. Goierritarrei denbora luzez defentsa lanetan ibiltzea egokitu zitzaien eta valladolideko jokalariek ez zuten erasoan min egiterik lortzen.\n30. minutuan iritsi zen partidaren nondik norakoa markatuko zuen jokaldia. Lurrera erori zen uztartze baten ondoren sortutako liskar batean, epaileak, marrazainaren laguntzarekin, Eneko Salinas kanporatzea erabaki zuen txartel gorria erakutsiz. Beraz, Iñigo Marotiasen taldeak jokalari bat gutxiagorekin jokatu beharko zituen hurrengo 50 minutuak.\nOrdizian aski ezaguna den Christian Rustek lortu zituen lehenengo zatiko azken hiru puntuak zigor kolpe bati esker. Beraz, bi taldeetako jokalariak hamar eta hutsekoarekin joan ziren aldageletara atseden hartzera.\nBigarren zatian, Ordiziak egoera txarrari buelta ematea lortu zuen Caylib Oosthuitzenek lortutako entseguari esker. Baina, erantzuna berehala etorriko zen, Christian Rusten eskuetatik.\nBuruak jaistetik urruti, ordiziarrek erasoaren iniziatiba hartzea erabaki zuten eta goierritarren erakusle den joko bizi hori egiten hasi ziren. Konturatzerako, Valentin Cruzek sartutako bi zigor kolperi esker eta Igor Genuak lortutako entsegu ikusgarri bati esker, aurretik jarri zen markagailuan Ampo Ordizia, 17-18.\n10 minuturen faltan, Christian Rustek 20-18 berriro aurretik jarri zuen bere taldea. Partidaren gehiengoa jokalari bat gutxiagorekin jokatuta, Ordizia oraindik bizirik iritsi zen azken txanpara. Urduritasun askoko azken hamar minutu pasa ziren, eta markagailuak bere horretan jarraitzen zuen. Eta azkeneko jokaldian Alfonso Miratek ordiziarren aldeko zigor kolpea adierazi zuen. Partida jada amaituta zegoen, eta sartu ezkero Ampo Ordiziak garaipena eskuratuko zuen Pepe Rojon. Baina, zoriaren kontuak, Valentin Cruzen baloiak zutoinean eman zuen eta kanpora atera zen. Saririk gabeko lan bikaina egin zuten Iñigo Marotiasen mutilen Valladoliden.\nAsteburu honetan garaipena eskuratu dutenak Moyua Goierriko gazteak izan dira Altamiran Les Abelles 47-21 mendean hartu eta gero. 16 urtez azpikoak, 18 urtez azpikoak eta Neska Taldeak, ere, asteburu honetan partida jokatzekoak ziren, baina bertan behera geratu dira partida guztiak.


Jasotzeko eskaera: prozedura eta egutegia - iraunkortasuna - UPV/EHU\nJasotzeko eskaera: prozedura eta egutegia\nEskaeren eta hondakin sanitarioen bilketen egutegia\nHarremanak enpresa kudeatzailearekin (STERILE SERVICES)\nUPV/EHUko hondakin sanitarioen bilketa eta kudeaketa Iraunkortasunerako Zuzendaritzak (Berrikuntzaren, Gizarte Konpromisoaren eta Kulturgintzaren arloko Errektoreordetza) zuzentzen eta koordinatzen du.\nKudeaketa agintari eskudunak baimendutako kanpoko enpresa batek egiten du: STERILE SERVICES. Zerbitzuaren baldintzak Unibertsitatearekin egindako kontratu batean zehazten dira\nIraunkortasunerako Zuzendaritzaren web orrian dago eskuragarri inprimakia • hondakin sanitarioak kentzea eskatzeko nahiz ontzi berriz hornitzeko eskatzeko. Inprimakia betetzeko urratsak hauek dira:\nZentro edo sail ekoizleak hondakinak jasotzeko eta ontziak hornitzeko eskaerak egin ondoren, zentroak edo sailak eskaera jaso izanaren ohar bat jasoko du posta elektronikoz eskaeraren inprimakian adierazitako helbidean. Ondoren, zentroak edo sailak horiek jasotzeko egun zehatzaren oharra jasoko du.\nJaso ondoren, zentro edo sail bakoitzeko arduradunak jasotze albarana sinatu beharko du eta hori eskaneatuta bidali posta elektronikoz UPV/EHUko Hondakinen eta Ingurumen Kalitatearen arloko teknikari kudeatzaileari (isaac.barrio@ehu.eus – Tel.: 943 018 164). Hartara, zikloa osatuko da.\nHondakin sanitarioak jasotzea eskatzeko ez dago bilketa egutegi zehatzik, enpresa kudeatzailearen kontratazio agirian eta 21/2015 Dekretuan adierazitako biltegiratzeko gehienezko denboretan ezarritakotik harago.\nBizkaiko Campuseko zentroak: urteko ostiral guztietan jasoko dira (batik bat Medikuntza Fakultatean eta Zientzia eta Teknologia Fakultatean).\nArabako Campuseko zentroak: bilketak eskaeren arabera egingo dira, eta Campuseko bilketak Farmazia Fakultateko eta Lucio Lascaray Ikerketa eta Ikasketa Aurreratuen Zentroko eskaerekin koordinatzeko ahaleginak egingo dira. Hilean behin bilduko dira.\nGipuzkoako Campuseko zentroak: bilketak eskaeren arabera egingo dira, eta Campuseko bilketak Kimika Fakultateko eskaerekin koordinatzeko ahaleginak egingo dira. Hilean behin bilduko dira.\nBilketa eskaerei buruzko zalantzetarako: Ander Etxebarria - aetxebarria@sterileservices.es / T.: 635 730 041.\nSolicitud de Retirada de Residuos Sanitarios


2021. urteko suspertzea erdibidean geratuko dela iragarri du BBVAk | Ekonomia | Berria\nHarreman sozialak murrizteko azken neurriek beste kolpe bat emango diote ekonomiari. Irudian, Durangoko kale bat , iragan asteburuan. ARITZ LOIOLA / FOKU Tamaina handiagoan ikusi\nOhe ondoan gaixoaren diagnostikoa errepasatuz doan medikua bezala aritu zen atzo BBVA Researcheko ekonomista burua, Rafael Domenech, Zertan den Euskadi txostena aurkezten. Arabako, Bizkaiko eta Gipuzkoako ekonomiaren analitikaren emaitzak ez dira onak. 2020. urtean, barne produktu gordina %10,5 murriztuko da, eta 2021erako errebote murritza espero dute, %5,8ko hazkundea. Baikorragoa da, esaterako, Jaurlaritza, antzeko uzkurtze bati (-%10,1) errebote handi batek (+%8,9) jarraituko ziola iragarri baitzuen iraileko azken berrikuspenean. Edonola ere, Domenechen analitikan enpleguak ditu izartxo gehien: 2020-2021 biurtekoan 22.000 lanpostu inguru galduko dira, eta langabezia tasa %10,8ra igoko da 2021ean.\nKrisiaren sintoma batzuk agerikoak dira. Kontsumoa asko uzkurtu zen lehen seihilekoan, osasun egoeraren, konfinamendu neurrien eta urruntze sozialaren eraginez. Horren erakusle, kreditu zein zordunketa txartelekin egindako gastua; hurrenez hurren, haiekin egindako gastua %67 eta %49 murriztu zen pandemiaren garairik gogorrenetan.\nKutsatzeak gutxitu eta murrizketak malgutzearekin batera, susperraldi handia iritsi da, besteak beste, kreditu politiken eta neurri fiskalen bultzadak lagunduta. Hala ere, ez da berdina izan guztientzat. Izan ere, gaixoaldiaren lehen fasearen ondoren, pazientearen organo guztiak ez daude egoera berean. Hots, sektore batzuk beste batzuk baino okerrago daude; adin, genero eta jatorri desberdinek ez dute kalte bera jasan. Eskualdeka ere desberdina izan da jarduera ekonomikoaren portaera. «Krisiaren eragin heterogeneoa» behin eta berriz aipatu du Domenechek.\nSektoreei begira, ostalaritza da kaltetuena, baita telelanik gutxieneko sektoreak ere, eta industriak igarri dio horri, okerrerako. Genero aldetik, nahiz eta kalte gehien jasandako sektoreetan emakumezkoek eta atzerritarrek presentzia handiagoa izan, aurtengo krisia 2008koa baino parekideagoa izan da, emakumeei eta gizonei antzera eragin baitie.\nAdinari erreparatuta, enpleguaren beherakada handiagoa da gazteen artean, baina ez da ahaztu behar aldaketa demografikoen eragina ere: Espainian, lana galdu duten pertsonen erdiek baino gehiagok 35 urtetik gora zituzten.\nLurralde ikuspegitik datu interesgarriak eskaintzen ditu beti BBVA Researchen txostenak. Haren arabera, «nabari da hiriburuek eta hiri eremuetan dauden udalerriek, bereziki Bilbo Handiak, gainerakoek baino eragin txikiagoa pairatu zutela hirugarren hiruhilekoaren amaierarako. Aldiz, enpleguaren beherakada handiagoa izan zen eskualde industrialagoetan, hala nola Debagoienean, Debabarrenean eta Durangaldean».\nPandemiaren bilakaerak markatuko du erabat euskal ekonomiaren datozen hilabeteetako patua. Eta jada aurreikus daiteke susperraldiaren moteltzea, bigarren olatuak eta harekin datozen neurri murriztaileek Espainiako eta Europako ekonomiak geldotuko dituztelako, eta, ondorioz, Araban, Bizkaian eta Gipuzkoan ekoitzitako ondasunen eskaria murriztu.\nV formako suspertze bat jada baztertuta dago zenbait sektorerentzat, turismoarentzat eta hari lotutako alorrentzat, adibidez. Gero, autogintzak eta energiak esportazioetan izandako beherakada ikusgarriak behin-behinekoak diren ala ez ikusi beharko da.\nBeste arrisku bat lan merkatuko behin-behinekotasun tasa handia da. Ikerketak argi erakusten du behin-behinekotasunarekin guztiz lotua doala enpleguen galera. Alde horretatik, Arabako, Bizkaiko eta Gipuzkoako tasa txikiagoa da Espainiakoa baino, funtsezko jarduerek eta industriak duten pisuarengatik; baina, Europako beste herrialdeekin alderatuta, behin-behinekotasuna handiegia da oraindik.\nSare produktiboaren ezaugarri batzuk ere ahulezia ekar dezakete egoera honetan. Hala, mikroenpresak eta autonomoak zaurgarriagoak dira. Horiek zaintzeko neurriak beharko direla uste dute ikerlariek. Enpresen kaudimen arazoak ugaltzea ere espero du BBVA Researchen txostenak.\nUdako susperraldian, txostenaren ustez, funtsezkoa izan da kreditu politiken eta neurri fiskalen garrantzia. Ildo horretan, erkidegoak aldeko izan du zorpetze txikia, eta mesedegarria izan da aldi baterako erregulazioen zabalkundea. Hala ere, lehen bultzada hori indarra galtzen ariko litzateke, eta, txostenaren egileen ustez, berrikusi egin behar dira EBZren politika, ICO kredituena eta aldi baterako erregulazioen araudia.\nUrrunago begira, Domenechen aburuz, Europako Next Generation EU programako laguntzak ondo erabiltzea funtsezkoa izan daiteke erreformak egin eta ekonomiaren beharrezko transformazioa lortzeko.


kritiken hemeroteka » Odontologo baten behatokia\nJakobian eraikina / Alaa Al Aswani (Xabier Olarra - Arantzazu Royo) / Igela, 2011\nEgiptoren irudikapena dugu Jakobian eraikina, neokolonialismo garaietatik Faruk erregearekin, 1990eko Golkoko Gerra arte, Nasserrek eginiko iraultzatik eta haren ondorengoen diktadura usteleko urteetatik pasatuz. 1930ean eraiki zuen milioiz okituriko Jakobian jaunak, garai hartako europar arkitektura ereduei jarraituz, goi burgesiarako ezin luxuzkoago etxebizitzak bertan paratuz. 1952ko Gamal Abdel Nasserren iraultzarekin bat, mendebaldeko bideetatik barna ihes egin zuten kapitalista haiek, eta erregimen berriko elite militarrek eta goi kargudunek hartu zuten Jakobian eraikina bizileku. Hurrengo hamarkadetan, Egiptoko egoera sozioekonomikoa gainbeheran eta erregimen bera ustelkerian eta larderiazko molde politikoetan gero eta sakonago sartu ahala, maldan behera ere hasi zen gaurko nobela honi izena ematen dion gure eraikina, bai haren itxura eta barne-mantentzeari, bai haren erabiltzaileen mota eta mailari dagokienez. Etxe gainean, adibidez, esku-hutsik landatik hiriburura etorritako jendea metatzen da, bizitoki estu eta eskas bihurturiko garaiko trastelekuetan alokaturik.\nIdazle errealista dugu Alaa al Aswani, odontologoa lanbidez —Jakobian eraikinean du klinika—, baina arrakasta itzela lortu zuena arabierazko narraziogintzan 2002an obra honekin, bertze hizkuntza askotara eta zinemara salto egin ahal izateraino. Egiptoko bizitza kulturalaren ikur, ez dio aldi berean muzin egiten jardun politikoari, eta oposizioko Kifyyaren (Aldakuntzarako Egiptoar Mugimendua) fundatzaileetako bat da, hauteskunde sistema benetan librea helburu.\nGolkoko Gerrako garaiak dira nobelaren presentea, tankera, kultura, erlijio, bizimodu eta premia anitzetako pertsonaien bidez iraganeko esperientzia ezberdinetara jauzi eginez. Jakobian eraikina abiapuntua da egiptoar jendeen egoera konplexu eta nahasiaren potreta aberats bat egiteko, kontuz atonduriko marra nagusi batzuen inguru.\nLau ildo narratibo funtsezko, egiptoar giroko hainbat aspektutan murgilaraziko dutenak irakurlea. Zaki El Desuqi zaharra, iraganeko goi mailako bizimodu mendebaldarrarekiko nostalgiaz beterik, bere dekadentzia fisiko eta sozialean emearen behar pean etxe-gaineko Busaina neska gazte eta pobrearekin amultsu maitemindurik, hortxe ildo narratibo bat: bertzeak bertze, gai bat aztergai: alegia, belaunaldi berrietako mundu musulmaneko emakume batzuek jorratu nahi dituzten hala moduzko bideak, bizitzan aurrera eginen badute. Busaina bera lehen emaztegai izan duen Taha Xazli gazte frustratu eta suminduarena dugu bigarren ildo narratiboa: larderiazko erregimen baten pean eta Golkoko Gerrak Egipton sorturiko giroan, fundamentalismo musulmanaren iturriak eta jarduerak ikergai. Mendebaldar hezkuntzako Hatem Raxid kazetari kultu eta homosexualaren bizitzaren inguru, hirugarren ildoa. Laugarrena, Mohamed Azzam negozio gizonaren ibilbideak, negozio partikularretara emaniko politikagintza ustela, manipulatzaile eta errepresiboaren behatoki.\nEstilo zuzena, ildo narratiboak elkarrekin trebe gurutzatuz, Jakobian eraikina base-kanpamentu halakoa, presentetik iraganera salto eginik askotan, baina irakurlea galarazi gabe, eszena gogorren deskribapenei muzin egin gabe, pertsonaien sentimenduetan eta ezinegonetan irakurlea sarrarazten jakinik, erretratu kritiko zabal eta sakona eskaini digu Al-Aswanik: mundu hari buruzko topiko diren gure ikuspegiak fintzeko balio digun diskurtso narratibo batek —horixe narratibo hutsa, egilearen prediku moralista zehatzetatik guztiz libre— harrapatuko du ezinbertzean euskal irakurlea.


Maiatzaren 1a: aurten ere indarrak baturik eta mobilizaturik | Economia | KAZETA\nIazko mobilizazioan 6.000 lagun inguru mobilizatu ziren Baionan. © Guillaume Fauveau\nLangileen Nazioarteko Egunean "manifestaldi alai, aldarrikatzaile eta konfinatu" baterako deialdia luzatu dute CGT eta LAB sindikatuek, Bizi! mugimendu ekologistak, Aitzina gazte antolakundeak eta emazteen eskubideen aldeko EBA kolektiboak.\nHitzordua 11.50ean emana da eta herritar guziei beren etxeko leiho eta balkoietara ateratzeko deialdia luzatu diete. Gisa berean, norberak eginen duen ekimena filmatu eta sare sozialak #M1etxetik mezuekin betetzera animatu dute jendea. Eragileek bideo bat hedatu dute sarean haien aldarriak eta mobilizazio deialdia aurkezteko.\nUrteetan Maiatzaren Lehena bakoitzak bere aldetik egin ondotik, iaz urrats garrantzitsua egin zuten aipatu eragileek Baionan deituriko manifestazio bateratuarekin. Aurten, nahiz eta osasun krisiak jendea bere etxean egotera behartu duen, ildo berari jarraitzea deliberatu dute, mundu justu, iraunkor eta solidarioagoa aldarrikatzeko xedez.\nZerbitzu publikoen eta eskubideen defentsan\nCovid-19 pandemiak sortu egoerari erreferentzia egin diote CGT, LAB, Bizi!, Aitzina eta EBA-k prentsari igorritako oharrean, oroitaraziz, osasun krisian frantses Gobernuak aberatsenen alde egiten duela.\nIldo horretan, gizarte segurantzaren eta zerbitzu publikoen garrantzia azpimarratu dute, besteak beste "baliabide material eta humano gehiago eta osasungintzako langileentzako hilabete sari hobeak" galdeginez.\nDesberdintasun sozialekin eta prekarietatearekin bukatzeko deia ere luzatu dute: "Etxebizitza duina eskuratu ahal izatea eta minimo sozialen, langabezi sariaren, erretreta pentsioen eta lanbide arteko gutieneko hilabete sariaren igoera eskatzen dugu". Bide beretik migratzaileen egoera legeztatzea eta herrialde pobreenak beharturik diren zor "bidegabea" indargabetzea proposatu dute.\nEmazteen eskubideak ere erdigunean ezarriko dituzte aurtengo Maiatzaren Lehenean, gogora ekarriz haiek direla ospitaleetan, zahar etxeetan edota saltegietako kutxetan lehen lerroan direnak. "Txalo hutsak baino aitortza hobea merezi dutenez, gizon eta emazteen hilabete sarien berdintasuna eskatzen dugu".\nEH Bairen sustengua\nEzkerreko mugimendu abertzalea ere eragile sindikalek eta sozialek egin deialdira batu da. Izan ere, osasun krisian frantses Gobernuak plantan emandako neurriak direla eta, erne egon beharra dagoela adierazi du bere oharrean.\n"Onartezintzat jotzen dugu egoera honetaz baliatu izana lan kodean zein eskubide sozialetan murrizketa gehiago inposatzeko. 35 orduak berriz malgutzea, oporrak konfinamendu garaian hartzera bultzatzea udan hartu beharrean, asteko gutieneko lan-iraupena luzatzea... Langileen kalterako izanen diren neurri batzuk dira horiek", erran du EH Baik.\nGaineratu duenez, osasun krisi honen fasea gainditurik, mobilizazio eta borroka etapa bat idekiko da, "sekula baino beharrekoagoa baita gogoetatzea nola urrundu sistema kapitalistaren logikatik". Eta ildo horretan Euskal Herrian jendarte justuago bat osatzen duten alternatiba anitzak goraipatu ditu jarraitu beharreko bidearen gida bezala.


“Metropolitan death”·Bcore 2005\nEz dira zarauztarrak, martitzarrak dira. Kostaldeko laukote honek lan berria dakar eta bertan lau kantu berri entzun ditzakegu. Abesti horien beste bost nahasketa ere aurkituko ditugu, besteak beste Undo & Vicknoise bezalako dj eta ekoizleen eskutik. Baxu eta bonboa gaineratu dira Deloreanen musikan, festa eta elektronikaren mesederako. Ispiluzko bola martxan da berriro...\n“Arular”·XL Recordings 2005\nEmakumea baino pantera bat dugu honako hau. Oihanetik zuzenean estudio batera eta ondoren eskenatokietara salto egin duena. Guztiok erori gara bere atzamarketan gauza asko lortu baititu M.I.A.-k. Irudimen handiz sortutako diskoa dakar, sailkatzea ere zaila egiten zaiguna eta hori azkenaldian faltan botatzen genuen zerbait da. Hip hop, dance hall, elektronika eta giro tradizionalak... mikroa arma batean bilakatzen denean...\nEzustean harrapatu gaitu Lisabören lan berriak. Bagenekien zerbaitetan zebiltzala baina eskuartean dugun lan berria ezusteko ederra izan da. Aldaketak izan dira taldekideen artean egitura bera handituz. Horretaz gain disko berezia da hau, pil pil sessions azpizigiluaren eskaintzarekin bat egiten duena. Manta Ray, Experience edo Anari-ren laguntza izan dute besteak beste.\n“A certain trigger”·Warp Records 2005\nAskok maite eta beste askok gorroto duten talde horietako bat da hau. Eta hori, kritika espezializatuak disko bakarraren biziraupena eman diolako. Ba nik hemen hauen musika defendatu nahi dut guzti horretatik ihes eginda. Azken aldian modan dauden rock doinuak datoz hemen, baina beste askok egiten ez duten eta ez dakiten moduan, beste formatu bat eskaintzen digute: guztiz sendoa dena.